Ez dakit zertaz ari zaren :: Libelista\nBere asperdura eta nazka guraso dibortziatu baten etxetik bestearenera garraiatzen dituen nerabea; aita enpresaria hil ondoren beren erdipurdikeriarekin zer egin ez dakiten seme-alabak; ahizpa atxilotu dutela-eta, haren kargu egitera doan klausurako moja; gaueko txanda baten ondoren, ama zaharra sarturik daukan erresidentziara doan autobus-gidaria\nPertsonen inguru hurbilean kokatzen ditu egileak tragedia izatera iristen ez diren drama txiki hauek, ironia erabiliz urruntze modura eta garraztasuna defentsarako babes gisa. Trikuaren arantza horien azpian, baina, giza haragia suma daiteke dardarka, gozotasun apur baten eske. Gaurko eta hemengo gizartearen ispilu baldin bada ipuin-bilduma hau, ezin esan oso eder agerrarazten gaituela.\nSin stock 17.85 €\nRústica: 17.85 €


Felix Zubia Archives - Page 2 of 5 - Bertsolari\ngabonetako argiak – Doinua: Esplikatzera noa kontuak Santu Guztiak pasatu eta Astea osatu gabe, Gure kaleak kable mordoaz Bete dira parez pare. “Gabon argiak” esan didate Egin dudanean galde, Barru-barrutik erantzun diet “erotuta ote gaude?” Kanpaiak eta zuhaitz txikiak, Oreinak eta ardiak, Olentzeroren, Bizar Zuriren, Buru eta aurpegiak. Nola demontre jarri litezke\nZarauzko aguazilak – Doinua: esne saltzailearena Orain berrogei urte Gure herri hontan (bis), Aguazilak zebiltzan, Kaleetan, auzotan. Gehienetan gustora, Gutxitan borrokan, Xelebreak dezente, Hartzeko ahotan, Kontatuko dizuet Guztia bertsotan (bis). Ezagun genituen, Gu haien etxeko (bis), Egun on, Mari Asun, Adio, Ernesto. Txilipitoa eta Errieta tarteko, Arazoak konponduz Guztiak kontento, Latza egin\nEuskal Herria, donde la pandemia se debate en versos – Gessami Forner, El Salto hedabidean. Hacía años que no se veía un debate público como el que está teniendo lugar esta semana: el bertsolari de Lesaka, Xabier Silveira, escribió la palabra txakurra en un comentario de un post de Facebook en el que la\nTxakurra – Doinua: Txirrita hil dala Lesakan bada gizon handi bat, Bertsotan aritzen dena, Pandemiaren gorabeherekin Txakurra deitu nauena. Ederki dakit zer den okerra Eta zer dugun zuzena, Zer dela eta jarri didate Modu hortako izena? Hil zaizkigunak lau milioi pasa Zenbatu dira munduan, Euskal Herrian ia sei mila Begiratu inguruan. Gauza


Gozogintza — Arabako Lautada\nGasteizko postre enblematikoa da, Arabako jatetxe eta gozotegi gehienetan daukate. Postre honen egilea zalantzazkoa den arren, tesi onartuenaren arabera, gozogintza tradizio handiko familia batean jaiotako Luis Sosoagak sortu zuen goxua.\nLuisek berak Historia de la confitería y repostería vasca liburuan Jose María Gorrotxategiri esan zionez, 1977an Araiako elkarte gastronomiko batean bazkaltzera gonbidatu zuten eta han postrea buztinazko kazola batean jarri zioten. Horrek buztinazko kazola batean zerbitzatuko zen errezeta propioa sortzeko inspirazioa eman zion. Gasteizko jatetxe batean proba moduan aurkeztu zuenean, berehalako arrakasta izan zuen eta eskaerek izugarri gora egin zuten, baina gozoki horrek ez zeukan izenik. Luisek jatetxera joan eta beraiek zer izen jarri zioten galdetu zienean, «goxua» erantzun zioten eta izen horrekin geratu zen.\nPlater batean edo buztinazko kazola batean zerbitzatzen da gozoki hori, zenbait esne-gain, bizkotxo eta pastel-krema geruza tartekatuta. Geruza guztiak karameluz estaltzen dira.\n4.- Osagaiak eta prestaketa:\nGoxuak egiteko, litro bat esne-gain harrotu, 150 g azukre-ale, bizkotxo disko bat (arrautzak, azukrea, irina eta karamelua), pastel-krema (esnea, arrautzak, arto-irina, azukrea, kanela eta limoia), almibarra eta rona edo brandya.\nBuztinazko kazola batean edo ontzi indibidualetan esne-gain harrotu geruza bat jartzen da, hondo guztia estaltzen duela.Gainean, brandy edo ron urritu pixka batez bustitako bizkotxoa jartzen da. Jarraian, pastel-kremarekin beste geruza bat osatzen da eta lau-lau utzi behar da, gainean ur pixka batekin arindutako karamelua botatzeko. Esne-gain geruzak kremazkoak baino handiagoa izan behar du.\nGoxua Arabako sukaldaritzako ezinbesteko postre bilakatu da. Gaur egun, Arabako eta Euskal Herriko gozotegi eta jatetxe askotan egiten dute, baita beste lurralde batzuetakoetan ere.\n6.- Argibide gehiago:\nHistoria de la confitería y repostería vasca, Jose María Gorrotxategi Pikasarri. Sendoa argitaletxea. 1987.\nAreatzako guardia zibilak


El Pueblo Vasco (Bilboko egunkaria) - Wikipedia, entziklopedia askea.\nEl Pueblo Vasco (Bilboko egunkaria)\n1910eko maiatzaren 1a\n1938ko apirilaren 12a\nEl Pueblo Vasco Euskal Herrian gaztelaniaz idatzizko egunkari bat izan zen. Lehen alea 1910. urtean kaleratu zen. Sortzaileen artean, Bilboko familia burges batzuk egon ziren, Ybarra eta Revilla besteak beste. Egunkariaren lehen zuzendaria Juan de la Cruz izan zen.\nEgunkariaren ideologia zela-eta, 1936ko uztailaren 17an Espainiako Errepublikako Gobernuak egunkaria itxi eta bertako makina guztiez jabetu zen. Urtebete beranduago, 1937ko uztailaren 6an, armada frankistak Bilbo konkistatzerakoan, egunkariko jabeek atzera ere berreskuratu eta egunkaria kaleratzen jarraitu zuten.\n1938ko apirilaren 13an, El Correo egunkariarekin batzera behartu zuten agintari frankistek, eta horrela El Correo Español - El Pueblo Vasco egunkaria sortu zen. Gaur egun, El Correo egunkaria, Vocento enpresaren aginpean dago.\nOrriaren azken aldaketa: 27 azaroa 2019, 09:46.


Helburua da Bonelli arranoa berreskuratzen laguntzea Mediterraneo mendebaldean.\nAQUILA a-LIFE egitasmoak lagundu nahi du Bonelli arranoaren presentzia handitzen mendebaldeko Mediterraneoan eta atzera egiteko duen joera aldatzea, antzina bizi zen ekosistemak berreskuratzen lagunduz. Proiektuak lagundu nahi du espeziea berreskuratzen eremu geografiko zabal-zabalean meta-populazioari eraginez (eta ez hainbeste tokian tokiko populazio txikien eskalan).\nHorretarako, aleak askatzea aurreikusten da, aldez aurretik LIFE Bonelli proiektuan erakutsi den eraginkortasuna duen proiektua baliatuz; izan ere, askapen horiek emaitza positiboak izan dituzte hainbat eremutan (Madrilen nahiz Araban eta Nafarroan). Gainera, eremu berrietan, adibidez Sardinian, lortutako esperientzia ere aplikatuko da. Gauzak horrela, AQUILA a-LIFE proiektua LIFE BONELLIren bigarren fasetzat har daiteke; izan ere, fauna basatiko populazioak berrezartzeko edo sendotzeko proiektuek maiz behar izaten dituzte zenbait garapen fase.\nAQUILA a-LIFEren funtsezko lanaren beste lan ildo batek Bonelli arranoarentzat gaur egun dauden mehatxu nagusien gaia jorratuko du; hala, arreta berezia jarriko du elektrokuzioak prebenitzeko eta murrizteko zereginean, sektore giltzarriekin batera jardunez, hala nola konpainia elektrikoekin, toki administrazioekin eta gaian adituak diren pertsonekin.\nBonelli arranoak arazoak partekatzen ditu beste harrapari batzuekin (bereziki elektrokuzioa); horren kariaz, harraparien beste espezie horiek ere onurak aterako dituzte proiektu honetatik, esate baterako eguzki arrano iberiarrak, arrano beltzak eta arrano sugezaleak, besteak beste.\nLurralde bikoteen kopurua handitzea Iberiar Penintsularen erdialde eta iparraldean eta Sardinian izandako presentzia historikoa indartzeko.\nBonelli arranoek eta beste hegazti batzuek elektrokutaturik hiltzeko duten arriskua murriztea haien banaketa eremuetan, bai gune babestuetan bai handik kanpo ere.\nBonelli arranoak Mediterraneoan duen metapopulazioaren kontserbazio egoerari buruzko ebaluazio zorrotza egitea, betiere aurrera eramandako neurrien eraginkortasuna baloratuz eta eragile nagusiekin emandako hurrengo urratsak zehaztuz.\nEhizaren sektorea eta bestelakoak Bonelli arranoa berreskuratzeko eta kudeatzeko lan honetan inplikatzea rol aktibo baten bidez, espeziearen onarpena areagotzeko.\nUlertzea zein den Bonelli arranoaren gisako super harrapakari batek Mediterraneoko uharte bateko funtzio ekosistemikoetan izan dezakeen inpaktua.\nBonelli arranoek eta bestelako hegaztiek ureztaketa urmaeletan edo abeltzaintza putzuetan itota hiltzeko edo besorako mahastien hesiekin kolisioak izateko duten arriskua murriztea.\nBonelli arranoak arrano beltzaren aldean duen lehiakortasuna handitzea hazkuntzarako lurralde historikoetan.\nGizarteak bereziki Bonelli arranoaren alde eta oro har harraparien alde izan beharreko errespetua handitzea.\nLast Modified: Astelehena 27 Ekaina 2022, 17:04:57.


Legezko oharra - Arabatxo - Arabako Haur Abesbatzen Federazioa\nAbenduaren 13ko Izaera Pertsonaleko Datuen Babesaren (aurrerantzean DBLO) 15/1999 Legearen xedapenen arabera, Arabako Haur Abesbatzen Federazioa-k, G01113752 IFKrekin, webgune honetan jasotako datuak Datuen Babeserako Agentzian inskribatuta dagoen fitxategi automatizatu batean integratuko direla jakinarazten du. Ondorioz, ARABATXO-renak izatera pasatuko dira, zuk egindako eskaerak erantzutea helburu gisa izanda. Aipatutako legearen bosgarren artikulua betez, gure formularioetan emandako datuen helburuari eta erabilerari buruz behar bezala eta zehazki informatuko zaitugu.\nGunearen formularioetan emandako datuak erabilera automatizatuaren objektu izango dira eta Datuak Babesteko Agentzian inskribatuta dagoen ARABATXOren fitxategian integratuko dira. Datu hauek informazioa eskatzen duten kontaktu komertzialen edota harreman komertziala ezartzen duten kontaktuen barne kudeaketarako erabili ahal izango dira. Kontrakoa adierazten den eremuetan izan ezik, zure datu pertsonalei buruzko galderen erantzunak borondatezkoak izango dira. Pertsona interesdunak ematen dituen datuen egiazkotasuna bermatzen du.


Berriak archivos - Page 9 of 10 - Zarauzko Triatloia\nGustavo Rodriguez galiziarrak sasoi ezin hobean dagoela erakutsi du eta lehen postua eskuratu du, oraindik orain Bilbon eta Iruñean egin duen bezalaxe. Bere ondoren iritsi dira Stanislav Krylov errusiarra eta Victor del Corral, lasterketa estuan. Emakumezkoetan postu asko berreskuratu…\nVíctor del Corral-Marcel Zamora, XXIX. BH Zarauzko Triatloiaren norgehiagoka Estatuan distantzia ertain eta luzean espezialista onenetako bi dira eta oso sasoi onean datoz Emakumezkoetan Marina Damlaimcourt olinpikoa izango da faborito nagusia Lehiaketa datorren larunbatean, ekainaren 13an egingo da, 14:00etatik aurrera…\nZarauzko triatloiak, espainiar estatuan triatloilari denek ezagutzen duten distantzia ertaineko proba ospetsuak, 2XU etxe australiarra izango du lankide 29. edizio honetan hasi eta datozen hiru urteetan. BH Zarauzko Triatloiak eta 2XU HUMAN PERFORMANCE MULTIPLIED etxeak datozen hiru urteetarako lankidetza…


Arratiako Udalen Mankomunitatea - Tasak Bilketa\nZerga bilketaren zerbitzu exekutiboa eta ikuskaritza\n1991. urtean, eta Arratiako zenbait udalek proposatuta, “Betearazpideko Zerga- bilketa eta Ikuskapen Zerbitzua” izeneko zerbitzu berria sortzeko beharra zegoela erabaki zen.\nEra berean, 1997an, Mankomunitateko udal guztiek Arratiako Udalen Mankomunitatearen esku utzi zituzten Betearazpideko Zerga- bilketa eta Ikuskapen Zerbitzuaren esparruko eskumenak osoko bilkuren erabakien bidez.\nOndorioz, eta Arratiako Udalen Mankomunitateko uztailaren 1eko estatutuetan ezarritakoari jarraiki, Bedia, Lemoa, Igorre, Dima, Arantzazu, Artea, Areatza eta Zeanuriko ko udalek eskumen osoak Arratiako Udalen Mankomunitatearen esku utzi dituzte Betearazpideko Zerga- bilketa eta Ikuskapen Zerbitzuari dagokionez.\nZerbitzua 1998. urtean sortu zen, eta ordutik Mankomunitateak Gesmunpal enpresari esleitu egin dio.\nHasieran, Betearazpideko Zerga- bilketa eta Ikuskapen Zerbitzua Mankomunitateko udal guztietan eskatu eta ematen zen.\nAzpimarratu behar da zerbitzua doan dala Mankomunidadeko udalentzat.\nZerbitzu hau Mankomunitateko udalentzat doakoa dela azpimarratu behar da.


Maitasunaren hiru aurpegi | Kultura | Berria\nMaixa Zugasti idazlea, Ereinekin argitaratu duen Atarian liburua esku artean duela. IDOIA ZABALETA / FOKU Tamaina handiagoan ikusi\n2022ko ekainak 4 - Donostia\nHernaniko baserriaren azken jabea da Leandro, eta oinordekotza kontuengatik, gogoz kontra, zahar etxean sartu du bere alaba Maitek, burua nahasi zaiolako aitzakian. Orduantxe sortzen da, hain zuzen, irakurlea harrapatuko duen trama. «Adierazi nahi nuen zahar egoitza batean borondatez edo gogoz kontra sartzean sentitzen den larrimin hori», azaldu du idazleak. Leandrok izango du babesa egoitza barruan: Juan. «Asmo iluneko gizona».\nZorigaiztoko istorio bat\nCamille Claudel eskultorearen istorioa ekarri du Zugastik gogora ezinegon hori deskribatzeko. Izan ere, krisi emozionalen eraginez, psikiatrikoan sartu zuten artista, eta han igaro zituen bere bizitzako azken hiru hamarkadak. Idazleak zorigaiztoko istorio horrekin alderatu du, nolabait, eleberria: «Bere borondatearen aurka egon zen horrelako leku batean itxita, eta hori agertu nahi izan dut Leandroren egoera azaltzeko garaian».\nEgileak ezagun duen paisaia batean gertatzen da istorioa. Izan ere, familiaren baserriko atarian bizi izandako esperientziak izan ditu inspirazio iturri. «Atarian biltzen ginen familiakook. Aulkiak jartzen genituen, eta bertan aritzen nintzen helduen kontuak entzuten». Etxearen eta baserriaren artean dagoen lur eremuari deitzen dio atari egileak. «Txikia nintzen artean, panpinarekin jolasten nintzen. Pentsa, josten ere ikasi nuen bertan». Argazki hori irudikatu eta eraman du eleberriaren orrien artera.\nAzaldu du, halaber, irakurtzea, ikastea eta idaztea maite izan duela beti, eta, horregatik, etxean egotea gustatzen zitzaiola. «Hala ere, amak beti bidaltzen ninduen atarira jolastera». Esanahi garrantzitsua izan du, beraz, baserriko atariak idazlearentzat, eta horregatik girotu du bertan istorioa.\nBizi izandakoak arrastoa utzi diola azaldu du. Gainera, istorioak berak, badu egilearen aurreko lanekin lotzen duen hari bat: hain zuzen, gazkile baten presentzia. Iñaki Piñuel adituaren hitzak ekarri ditu hizpidera; gizakiak bere bizitzan 60 gaizkile ezagutuko dituela diotenak. «Nik horrelako bizpairu gizon eta beste hainbeste emakume ezagutu ditut, gaur egun urrun izan nahi ditudanak». Arrastoa utzi dute horiek Zugastiren lanetan, eta Atarian ere bada horren ispilu.\nLiburua 21 kapitulutan banatuta dago. Sei egunetan gertatzen da trama, eta pertsonaiak eurak dira kapitulu bakoitzeko narratzaile. Are, narratzailearen izena darama kapitulu bakoitzak. «Egitura argia du eleberriak», azaldu du Razkinek. Egitura ez ezik, idazlearen estiloa ere nabarmendu nahi izan du: «Ederra du estiloa. Ez da traba, inondik inora. Kontrakoa: laguntzen du istorioan aurrera egiten». Eta poesiatik askorik urruntzen ez den estilo bat darabilela adierazi du.


Elmek, elektrizitate eta mekanika arlora zuzendutako ingeniaritza zerbitzua\nInstalazio bakoitzarentzat hoberenak diren konponbideak diseinatzen ditugu. Baliabide tekniko eta ekonomikoen esleipen efizienteak eta diseinua, fabrikazio eta logistika digitalizatuarekin batera, EPLANen integratzeak, banakako konponbideak oso epe laburretan ematea ahalbidetzen digute. Instalazioen jarraipena eskaintzen dugu, horien bizi-zikloa behar bezala kudeatzeko.\nEPLAN Pro Panel tresna erabiltzen dugu armairu elektrikoak diseinatzean, 3Dko maketarekin. Goi-mailako kalitateko 3Dko muntaketa-diseinua bermatzen dugu. Integrazio ezin hobea fabrikaziorako, eta jarraitutasuna, prozesu-katean eta lan-fluxuan. 2Dn bistaratu ezin diren armairuaren osagaiak bistara ditzakegu 3D teknologiari esker.\nSmart Wiring tresnaren eskutik, armairuen kableatua optimizatzen dugu. Tresna horri esker, % 100 digitala den eran bistaratzen dugu kableatua eta lortzen dugu informazio beharrezkoa. Iturriak, ebakidurak eta koloreak deskribatzea errazten du, baita konexio-puntuak izendatu eta bukaera eroaleak eta bideraketa prozesatzea ere.\nHori guztia, gure lana kalitateduna eta efizientea izan dadin eta bezeroari baliagarri izango zaion informazio gehigarria eman diezaiogun.\nT. +34 943 473 648\nPoligono Borda Berri 4 • Parcela C1\n20140 • Andoain • Gipuzkoa\nPribatutasun Politika | Legezko Oharra | Enpresaren Politika\nCopyright © Elmek\nAnalisi helburuetarako, cookie propio eta hirugarrenenak erabiltzen ditugu. "Cookie konfigurazioa" sakatuta, cookie-ak konfiguratu edo baztertu egin ditzakezu. “Cookie guztiak onartu" sakatuta berriz, cookie guztiak onartu ditzakezu. Informazio gehiagorako, gure Cookien politika atala bisitatu.\nCookie konfigurazioaCookie guztiak onartu\nWebgune honek cookie-ak erabiltzen ditu webgunean nabigatzen duzun bitartean zure esperientzia hobetzeko. Horietatik, beharrezko gisa sailkatutako cookieak zure arakatzailean gordetzen dira, webguneko oinarrizko funtzionalitateen funtzionamendurako funtsezkoak baitira. Webgune hau nola erabiltzen duzun aztertzen eta ulertzen laguntzen diguten hirugarrenen cookieak ere erabiltzen ditugu. Cookie hauek zure arakatzailean zure baimenarekin bakarrik gordeko dira. Cookie hauek ez erabiltzeko aukera ere baduzu. Baina cookie horietako batzuk ez hautatzeak zure nabigazio esperientzian eragina izan dezake.\nCookie funtzionalek webguneko edukia sare sozialetako plataformetan partekatzea, iritziak jasotzea eta hirugarrenen beste funtzio batzuk funtzionalitate batzuk betetzen laguntzen dute.\npll_language 1 urte Cookie hau Polylang pluginak ezartzen du WordPress-ekin funtzionatzen duten webguneetarako. Cookieak arakatutako azken orrialdeko hizkuntza kodea gordetzen du.\nCookie analitikoak bisitariek webgunearekin nola elkarreragiten duten ulertzeko erabiltzen dira. Cookie hauei esker, bisitariei, errebote-tasari, trafiko-iturriari eta abarrei buruzko informazioa ematen da.\n_ga 2 urte Cookie hau Google Analytics-ek instalatzen du. Cookiea bisitarien, saioaren, kanpainaren datuak kalkulatzeko eta gunearen analisirako txostenaren erabileraren jarraipena egiteko erabiltzen da. Cookieek informazioa modu anonimoan gordetzen dute eta ausaz sortutako zenbaki bat esleitzen dute bisitari bakarrak identifikatzeko.\n_gid 1 egun Cookie hau Google Analytics-ek instalatzen du. Cookieak bisitariek webgune bat nola erabiltzen duten jakiteko informazioa gordetzeko erabiltzen da eta wbguneak nola egiten duen aztertzeko txostena sortzen laguntzen du. Bildutako datuak bisitari kopurua, nondik etorri diren eta orriak modu anonimoan ikusi dira.\ncookielawinfo-checkbox 11 hilabete\nvuid 2 urte Cookie honen domeinu hau Vimeoren jabetzakoa da. Cookie hau vimeok erabiltzen du jarraipen informazioa biltzeko. IDak ezartzen ditu bideoak webgunean txertatzeko.\ncookielawinfo-checbox 11 hilabete Cookie GDPR cookien baimenarekin ezartzen da "Funtzionalak" kategorian cookien erabiltzaileen baimena erregistratzeko.\ncookielawinfo-checbox-analytics 11 hilabete Cookie hau GDPR Cookie Consent plugin-ek ezartzen du. Cookieak "Analytics" kategorian cookieak erabiltzeko baimena gordetzeko erabiltzen da.\ncookielawinfo-checbox-others 11 hilabete Cookie hau GDPR Cookie Consent plugin-ek ezartzen du. Cookie "Beste batzuk" kategorian cookieak erabiltzeko baimena gordetzeko erabiltzen da.\ncookielawinfo-checkbox 11 hilabete Cookie hau GDPR Cookie Consent plugin-ek ezartzen du. Cookieak "Beharrezkoak" kategorian cookieak erabiltzeko baimena gordetzeko erabiltzen dira.\nviewed_cookie_policy 11 hilabete Cookie-a GDPR Cookie Consent plugin-ek ezartzen du eta erabiltzaileak cookieak erabiltzeko baimena eman duen edo ez gordetzeko erabiltzen da. Ez du inolako datu pertsonalik gordetzen.\ncookielawinfo-checkbox-anuncio 1 urte\ncookielawinfo-checkbox-funcional 1 urte\n_gat 1 minutu Cookie hauek Google Universal Analytics-ek instalatzen ditu trafiko handiko guneetako datuen bilketa mugatzeko eskaera tasa murrizteko.


LABek irabazi ditu Sokoako hauteskundeak | Economie | KAZETA\nLABek irabazi ditu Sokoako hauteskundeak\nLABek bosgarren aldiz segidan irabazi ditu Hendaian kokaturiko Sokoa enpresako hauteskundeak. Azaroaren 26an 226 langilek ukan zuten Komite Sozial eta Ekonomikorako langileen ordezkariak hautatzeko aukera.\nKazeta|26/11/2018 06:50|0 commentaires Mis à jour à:\nLAB eta CFDT sindikatuek zerrenda bateratua aurkeztu dute Sokoa enpresan. © Isabelle MIQUELESTORENA\nBatez ere kadirak egiten dituen Hendaiako Sokoa enpresako hauteskunde profesionaletan LAB sindikatu abertzalea gailendu da. Aldi honetan, enpresaren baitako harreman ona kontuan harturik, LAB eta CFDT sindikatuek zerrenda bateratua aurkeztea deliberatu zuten. Bozken banaketan LABek %65a lortu du eta CFDTk berriz, %35a.\nBi sindikatuek aurkezturiko zerrenda bateratuak ekoizpen langileen artean 130 bozka jaso ditu, kopuru osoaren %84a, hain zuzen. Koadro eta funtzio agenteen kolegioan berriz, 53 bozka, %73a.\nEmaitza hauekin, lehen kolegiorako hamasei ordezkarien artetik, LABek 12 eskuratu ditu, CFDTk 3 eta etiketarik gabeko zerrendak bakarra. Bigarren kolegioari dagokionez, lau ordezkarietatik 3 sindikatu abertzalekoak izanen dira, beste bat CFDTkoa izanen den bitartean.\nEmaitza hauekin, Sokoako hauteskundeetan bosgarren urtez segidan LAB lehen indar gisa aukeratua izan da eta gehiengoarekin ekingo die ondoko hilabete eta urteei.


Udalera iritsi da apustu-etxeen gaineko eztabaida - Aiaraldea.eus\nUdalera iritsi da apustu-etxeen gaineko eztabaida\nTxabi Alvarado Bañares 2019-02-04 07:00 Politika Amurrio\nOrain Amurriok aurkeztutako mozioa eztabaidatu zuten urteko lehen Udal Osoko Bilkuran. PPren bi mozio ere eztabaidatu ziren.\nBi joko-areto daude eskualdean. / Aiaraldea.eus | Ikusi handiago | Argazki originala\nGeroz eta zeresan handiagoa sortzen du apustu-etxeen presentziak eskualdean. Duela astebete Ernai gazte antolakundeak ekintza bat burutu zuen Amurrion dagoen mota horretako establezimenduaren aurka:\nIragan ostegunean, aldiz, Orain Amurrio talde politikoa izan zen eztabaida Udal Osoko Bilkurara eraman zuena, mozio baten bidez. Apustu-etxeen presentzia nola mugatu aztertzea eskatzen zuen testuak. Arazoa “kolektiboa” dela nabarmendu zuen Kepa Gonzalez zinegotziak, “neurri prebentiboak” hartzearen garrantzia azpimarratzearekin batera. Herriko kirol taldeekin hitz egitea ere proposatu zuen Orain Amurrioko ordezkariak, “beharrizan ekonomikoak medio apustu etxeekin harremanetan jartzea ekiditeko”.\nPSE eta PP abstenitu egin ziren bozketan, eta gainontzeko taldeek alde bozkatu zuten. Alderdi Popularreko zinegotziak -Montse Canivek- adierazi zuen ulertzen duela arazo larria dela, “baina udalak ezer gutxi egin dezake, kontzientziazio kanpainak baino ez”. PSE-EEk, bere aldetik, mozioak eskatzen zituen zenbait gauza udalaren eskumenetik at egon daitezkeela azaldu zuen. EAJk, bere aldetik, Amurrion zein eskualdean egin diren prebentzio kanpainen garrantzia jarri zuen mahai gainean.\nAlderdi Popularrarenak izan ziren Udal Osoko Bilkuran eztabaidatu ziren beste bi mozioak. Autobus-geltokietatik hurbil bizikletak aparkatzeko tokiak jartzea proposatu zuen lehenbizi, eta aho batez onartu zen ideia.\nBestetik, San Mameseko etxe komunitarioan larrialdi zerbitzuak abisatzeko gailu indibidualizatuak jartzea eskatu zuen Canivek, “gauzak hala, larrialdi zerbitzuetakoak iristen direnean laguntza nork eskatu duen jakin ahalko dute, gainontzeko erabiltzaileak gogaitarazi gabe”. Proposamen horrek talde politiko guztien babesa jaso zuen baita ere.\nEH Bilduk lanaldi osoko Berdintasun Arloko teknikari bat kontratatzea eskatu du\nEhunka grebalari mobilizatu dira Amurrion, hamaika aldarri plazaratzeko


Mugikorreko aplikazioak txirrindularientzat | Euskaltel Blog\nMugikorreko aplikazioak txirrindularientzat\nBizikletaz ibiltzen ikasi zenuenean gurasoek transmititu zizuten grinak inoiz baino biziago dirau, baina orain arau berriak ditu. Txirrindularientzako aliaturik onena bihurtu da mugikorra. Oso aplikazio errazen bidez, beren ibilbideak partekatzen dituzte, erronkak jartzen dizkiote beren buruari edo beren lasterketa monitorizatzen dute.\nTaldea egiten duzu\nZeure bilakaeraren berri duzu\nBeste erabiltzaile batzuen ibilbideak ezagutzen dituzu\nZeure emaitzak monitorizatzen dituzu: kaloriak, abiadura, etab.\nBeti zaude lokalizatuta\nStrava: Aktibatu aplikazioa bizikleta hartu aurretik, eta ibilbidea egiten ari zaren bitartean eta ondoren jakin ahal izango duzu nola joan zaizun: distantzia, erritmoa, abiadura, altuera, ibilbidearen mapa interaktiboa, etab. Parte hartu hileko erronketan, jarraitu beste erabiltzaile batzuei, sartu klubetan, partekatu zure ibilbide eta argazkiak baita zure sare sozialetan ere, lehiatu ibilbide bateko onena izateko, eta askoz gehiago. Probatu ezazu Android o iOS mugikor bat baduzu.\nWikiloc: kirol askotarako balio du, baina tira handia du txirrindularien artean. Zergatik? Batez ere, ibilbide asko aurkitu eta deskargatu ditzakezulako, bai eta Interneteko konexiorik gabe ere. Zeure interesen arabera iragazi: kilometroak, desnibelak, eremu geografikoak…, zeure ibilbideak maparen gainean graba ditzakezu, argazkiak egin eta puntu interesgarriak markatu. Androiderako eta iOSerako bertsioak ditu.\nKomoot: Nahikoa baliagarria da zure bizikleta-irteerak planifikatzeko; ahotsez gidatuko zaitu, paisaiaz goza dezazun, eta zure ibilbideak eta argazkiak sinkronizatzen ditu zure gailu guztietan. Probatu ezazu zeure mugikorrean, Androiden edo iOSen.\nMapMyRide: Sortu zeure ibilbidea, jaso entrenamendu-aholkuak —oso ondo etorriko zaizkizu amateurra bazara—, eta aurre egin erronkei. Androiderako eta iOSerako erabilgarri.\nRelive: aplikazio honekin, zeure bizikleta-irteerak 3D bideo bihur ditzakezu, gero zure lagunen aurrean harro agertzeko. Erregistratu zeure ibilbidea, begiratu zeure estatistikei eta zure kokapenari denbora errealean, eta, batez ere, primeran pasatu. Probatu ezazu zeure mugikorrean, Androiden edo iOSen.\nIkusten duzunez, aplikazio asko daude. Gure aholkua da zeure Euskaltel mugikorrean deskargatzea eta probatuz joatea, gehien gustatzen zaizuna aukeratu arte.\nEta ezagutzen bazenituen, esan guri zer moduz doakizun haiekin.


Nerabezaroak ziurgabetasun-garaietan | BBK Family\nZiurgabetasunean gizakia ez da eroso sentitzen. Oro har, gertatzen zaigunari izenak bilatzen dizkiogu, gure eguneroko bizitzan zelanbaiteko segurtasuna sentitzea ahalbidetuko diguten ainguratze-puntuak. Hala ere, historia pertsonal eta kolektiboetan badira une batzuk gure oinarria kolokan jartzen dutenak. Duda barik, une horietako bat bizi dugu orain, zalantzazkoa, baina erreala den zerbaitekin topo egin dugu, birus baten izena du: COVID-19, baina bere portaera arraroa eta, batzuetan, ustekabekoa gertatzen zaigu. Giza esperientzian erreala den zerbaitekin topo egiteak berekin ekartzen du “jakintzan urratua” deituko dudana.\nUrratu hori gure bizitzetan agertzen denean, geldiarazi edo aktibatu egin gaitzake. Edozelan ere, dauzkagun baliabide eta tresnez geure buruari galdetzera behartzen gaitu. Geure baitan bilatzen ditugu tresnak ikusteko zer tratamendu eman behar diogun zera berriari, prestatu barik harrapatu gaituen horri. Batzuetan, besteen laguntza behar izaten dugu bilaketa horretan. Bitxia da, birusak gure bizitzetan sartzen duen ziurgabetasun hori guztia beste era batera nerabezaroen aurrean ere topatzen dugun ziurgabetasuna baita.\nAurreko idazki batean esaten nizuen nerabeen berezko egoera isolamenduan edo bakartuta egotea dela. Gaur egun, isolamendu edo bakartzeaz berba egiten dugunean, konfinamenduaren oihartzuna datorkigu burura. Nerabeek beren denboraren zati bat itxita eta bakartuta ematen dute: beren gelan, pantailen aurrean, musika entzuten…\n“Horretaz ez dut berba egingo”\nIzan ere, nerabezaroa baloratzeko eremuak planteatzen baditugu, lehenago ere esana dizuet, horietako bat, oso funtsezkoa, intimitatearena da. Eman dezakeenaren kontra, oso garrantzitsua da intimitatea bilatzen eta eraikitzen hastea. Nerabeen barne-munduko zenbait arlo babestuta edo gordeta egon daitezkeela adierazten digu. “Horretaz ez dut berba egingo” edo “Zergatik kontatuko dizut ezertxo ere ezagutzen ez bazaitut” esaten digutenean, hori errespetatzera behartzen gaituzte beraiekin lan egiten dugunok, beraien guraso eta erreferenteak garenok. Une horretan mesfidantza nagusitzen da, Bestearen aurrean zuhurtzia baino ez dena.\nBeraien berezko egoera konfinatuta egotea dela nioen, horretarako lekuak baldin badituzte. Konfinatzeko beste modu batzuk izan daitezke, adibidez, kontsumo-praktikak, burbuila gisa funtzionatzen dietenak, edo berdinen taldean babestea. Baina “itxita egoteko” guneak izateak COVID-19ak ezartzen duen konfinamendutik babesten ditu, helduen munduarekin eten bako bizikidetza eskatzen baitie horrek. Hala ere, hasieran funtzionatzen duela dirudien hori, luzatuz gero, egonezin-iturri bihurtzen da. Egonezin hori hiru mailatan agertzen da: gorputzaren mailan (kutsatzearen edo pentsamenduen beldurra); bizikidetzaren mailan (loturaren gaia) eta galeren mailan: adibidez, pertsonei edo bizi bako esperientziei buruz egin beharreko dueluak.\nNerabe eta gazte askok konfinamendu-aldian hasi behar izan dituzte unibertsitate-ikasketak. Espero ez bezalako unibertsitate bati aurre egin behar izan diote: Zelan ezagutu beste batzuk? Zelan bizi bakarrik uzten zaituzten ikasketa batzuk?\n“Uda bat oparitu diet”\nBeste nerabe batzuek, konfinamenduko hilabeteetan, etxetik ihes egiteko sentitzen zuten bultzadaz berba egiten zuten telefono bidezko saioetan. “Ez nago ohituta egun osoa gurasoekin egotera”; “Uda bat oparitu diet”; “Hilabeteak dira parrandan ibiltzen ez naizela”, … eta tankera horretako iruzkinek garbi adierazten dute pandemia-garai honetan bizi izandakoak beraien bizitzara ekarritako egonezin eta desoreka.\n18 urte betetzear dagoen beste gazte batek saio gehigarri bat eskatu du, egun hauetan gurasoekin asko eztabaidatzen ari dela konturatu baita: “Gurasoekin hainbeste eztabaidatzen badut, ezin da besteengatik izan. Neuregatik da”. Berak bere 18. urtebetetzea ospatzeaz zeukan ideiaz berba egin du, eta data hori itxialdian igaro beharrak batzuetan tristura eragiten ziola, eta beste batzuetan sumindura. Aldez aurretik sentitu ez zuen galera baten dimentsioa agertzen da berarentzat. Denbora aurrera doa, eta itzuliko ez denari aurre egin beharrean dago lehen aldiz (lehen ikustea saihesten zuen), eta orain ezin du aintzat hartu barik utzi. Konfinamenduak, hasieran behintzat, funtsezko itaun edo galdera bat sartu zuen gure bizitzetan, ea zelan bizi gura dugun gure denbora.\nNeska nerabe batek azaldu zidanez, konfinamendua hasten denean, eten egiten du sare sozial guztiekin, bere baitan biltzeko unea izango dela erabakitzen duelako. Kontzentrazio edo arreta bere baitan biltze horren ondorioa pentsatzeari ezin utzi izatea da. Bere buruari buruzko galderak muga barik luzatzen ditu, depresioaren eta beldurraren artean txandakatuz. Alde batetik, bere pentsamendua libidinizatzen du eten barik, eta, bestetik, beldur da ez ote den erotuko, eta horregatik kontsultatzen du.\n“Dena amaitzea hobe dela” sentitzen duten nerabeak ere hor daude, ez baitute irteerarik ikusten. Oso garrantzitsua da nerabe horiei laguntza espezializatua eskaintzea, galderak egin ditzaten eta sentimendu hori urrundu dezaten.\nBeraz, ikusten dugu konfinamenduak ondorio eta usadio bereziak sortzen dituela. Nik artatzen ditudan nerabeek galdetzen dute, ez beti berba bidez, zelan pentsatu irteera, ba ote dagoen berreskura daitekeen zerbait eta zer tratamendu eman galerei. Hau da, une berezi honek haien subjektibotasunean izango duen eraginaz itaun egiten diote beren buruari.\nAdibidez, zelakoa izango da garbitzea, distantziak mantentzea, gainazal arrarorik ez ukitzea, kalera ez irtetea edo gutxi irtetea eskatzen digun higienismo eta diziplina moral berri honekin bizitzea?\nElkarrizketa bat ez da galdeketa\n“Trantsizio delikatua” esan gura duten garaiak dira nerabezaroak: eremu ilun bat da, non subjektuak hasi behar duen irtenbideak helduengandik ez espero izaten. Horregatik, askotan esaten dugu esnatzeko garaia dela. Baina bat-batean gertatzen ez den esnatze edo iratzartzea da: gogaitasunean lokartzearen, besteari eskatzearen asperduraren eta nork bere ardura hartzen hastearen artean kulunkatzea da. Ardura hartzeak bi aurpegi ditu: batetik, desiratzen hastea da kontua, eta, bestetik, norberak gura duenaren ardura edo erantzukizuna hartzea.\nZalantza barik, ziurgabetasun-garai hauetan, nerabeekin berba egiteko guneak ireki behar dira. Baina kontuz ibili behar da eta bereizi: berba egitea eta itaunketa edo galdeketa ez dira gauza bera. Batzuetan, gurasoek uste dute elkarrizketa bat galdeketan oinarritzen dela, aukera dagoen bakoitzean seme-alabei egiten dietena. Kontua ez da hori. Elkarrizketan, helduek ere jokoan jarri behar dituzte dakitenari buruzko narrazioak, eta bizitzea egokitu zaigun garai honetan egiteko moduaz dituzten zalantzak. Nerabeek, neurri batean, gurasoen eta erreferenteen indarguneei eta hauskortasunei buruz jakin beharra dute. Horrek ez ditu hain bakarrik uzten beren hauskortasunaren aurrean: horrekin bizi daitekeela eta zerbait egin daitekeela ikusten dute. Hori asko da…\nSusana Brignoni, psikoanalista, psikologo klinikoa\nKategoriak BBK Family, COVID-19, Nerabezaroa Etiketak Susana Brignoni Bidalketen zehar nabigatu


Nola kalkulatzen da eskuraketa balioa eskualdaketan?\nPertsona batek ohiko etxebizitza dauka, 50 urtez hilero udal bati kuota bat ordaintzearen truke, errentatze prezio eta amortizazio kuota gisa. Kuota guztiak ordaindutakoan, erosketa aukera gauzatu du eta etxebizitzaren jabe bihurtu da. Horretarako, zenbateko txiki bat ordaindu du (eskrituretan eskuraketa balio gisa ageri da). Zeintzuk izan behar dira etxebizitzak eskuratzeko data eta balioa gero eskualdatzeko?\nNola eguneratzen dira eskuraketa balioak,eskualdatzeetan?\nEtxebizitzaren eskuraketa balioaren barruan al daude finantza erakundeek hipoteka-maileguak emateko baldintzetan sartu ohi dituzten bizi-aseguruen primak (zeintzuetan aseguru-hartzailea eta aseguruduna mailegu-hartzailea den, eta onuraduna kreditu erakundea den)?\nPertsona batek ekitaldi honetan etxebizitza bat besterendu du,higiezinean gastuak eta inbertsioak egin ditu. Eskuraketa balioa gehitu da horrela?\nPertsona batek 180.000 eurotan pisu bat erosi du. Eskualdaketen Atalak balioa berrikusi du, 200.000 euroko balioa emanez. Gero, pisua garestiago eskualdatu da. Zein da eskuraketaren balioa?\nJabeen erkidego batek atezainaren pisua saldu du. Jabe bakoitzak nola deklaratu behar du salmenta hori PFEZean?\nEskuraketaren balioa, leiho bikoitzaren instalazioak, eta igogailu seguruago baten instalazioak\nJaraunspenez, bi anaiak higiezin baten jabetza soila eta amak biziarteko gozamena jasotzen dituzte. Jaraunspena onartu dute eta gero, finka eskualdatu denean, amak dagokion gozamen eskubideari uko egin dio, eta onartu du eskubide hori jabetza soilarekin finkatu dadila.\n2001ean pertsona batek higiezin bat eskuratu zuen. 2003an amaitu zuen birgaitzen eta eraikuntzaren birgaikuntza eskritura 2006an egin zuen. Etxebizitza 2006an eskualdatu zuen. Birgaikuntzaren data gisa obra amaierako ziurtagiria zenbatu ahal da, ala eskritura formalizatzearen data hartu behar da kontuan?


Main Loop eta Crevice Digital, PlayStation Games Camp Bilbaoko lantalde berriak – InfoBeaz\nMain Loop eta Crevice Digital, PlayStation Games Camp Bilbaoko lantalde berriak\nMain Loop eta Crevice dira PlayStation Games Camp Bilbaon egongo diren estudio berriak. Hurrengo hamar hilabeteetan lantalde biok beren bideo-jokoak garatzeko lan egingo dute Beazko Design Kabin, eta horretarako PSren laguntza izango dute ekoizpen arloetan eta Beazena enpresa arloan.\nPlayStation Games Camp Bilbao ekimena Bizkaiko Foru Aldundiak eta Sony Interactive Entertainment-ek batera bultzatzen dute, bideo-jokoen sektorean bertoko talentua bultzatu, edukiak bizkortu eta enpresa berrien sorkuntza sustatzeko.\nProiektua 2017ko otsailean gauzatu zen Beazen Design Kabi zabaldu zenean, hautatutako estudioek PS4rako beren bideojokoa garatu ahal dezaten gunea. Beren eskura izango dituzte PS4 garatzeko kitak, IP finkoa, 40″ko pantaila…, Sony eta Beazko lantaldeen aholkularitzaz gain.\nCoven Arts eta Kaia Studios-en egonaldiaren ostean, orain beste bi talde helduko dira, Main Loop (Waves out!) eta Crevice (Submersed). Hasiko duten bidea 2018ko abenduan amaituko da beren bideo-jokoa PS4n argitaratuz. Eneko Egiluz, Kaia Studioseko sortzaile kideak dioen bezala “asko ikasten da”.


Francisco Blanco - ZientziaEus\nKaixo, Francisco Blanco dut izena, Ikerbasque ikerketa-irakaslea naiz eta CiC Biogunen lan egiten dut.\nProteinen egiturari buruzko galderak egiten dizkiogu gure buruari. Zer egitura duten eta zelulan zer funtzio betetzen duten jakin nahi dugu. Hiru dimentsioko egitura oso ezberdinak hartzen dituzte proteinek eta duten egituraren araberakoa izango da beteko duten funtzioa: ondo funtzionatuko duten, gaizki funtzionatuko duten; funtzioa hau ala bestea beteko duten, elikagaien lixeriketan parte hartuko duten, nerbio sistemaren bidez seinalak bidaltzen lagunduko duten... Egiturak eta funtzioak oso lotura estua dute.\nAzido nukleikoa, DNA, proteinak egiteko argibide liburua da. Baina bizidunen funtzioak betetzen dituztenak proteinak dira. Erabat argitu gabe dago proteinen egituren alorra, lan handia dago egiteko. Zenbait funtziorekin zerikusia duten egiturak ezagutzen dira. Baina ez dira ezagutzen organismoko proteina guztien egiturak. 30.000 edo 40.000 proteina ezberdin egon daitezke, edo gehiago! Ez da zenbaki zehatza ezagutzen.\nProteinen egitura eta funtzioa zein den galdetzen diogu gure buruari lehenik. Eta bigarrenik, egitura eta funtzioei buruzko ezagutza hori nola aplikatu dezakegun ikertzen dugu. Azken hamar urteetan minbiziarekin zerikusia duten proteinak ikertzen aritu naiz eta horrek urrats bat haratago eraman nau. Esaterako, minbizia gelditzeko balio lezaketen molekulak sortzen egin dugu lan.\nElkar-eragin, itsatsi eta zelulak bata besteari lotzea posible egiten duten bi proteinen egituren ikerketari esker, Francisco Blancoren lan-taldeak parte hartu du koloneko minbiziaren aurkako ikerketa batean. Saguen kolon-minbiziaren garapena galerazi ez ezik, gibeleko metastasia eragozten duen molekula bat garatu duen lan-taldean parte hartu dute. Zortzi urteko lana argitaratu berri da Journal of Medicinal Chemistry aldizkari estatubatuarrean.\nBioguneko lantaldearekin batera, EHUko kimika organikoko ikerketa-talde batek, Estraburgoko Genetika eta Biologia Molekularreko Institutuak eta Ikerchem spin-off-ak lan egin dute.\n“Zelulak itsastea oztopatzen duten molekula organikoak diseinatu eta sintetizatu ziren; saguetan tumoreen hazkundea blokeatzen dute eta baita ere minbizia beste organo batzuetara hedatzea galerazi, hau da metastaziari hesia jartzen diote, saguetan”.\nDiseinatutako molekulek eragotzi egiten diete minbizi-zelulei bata bestearekin zein zelula osasuntsuekin itsastea. Zelulen arteko elkar ekintzari esker hazten dira tumoreak. Ondorioz, itsaspena blokeatzeak minbizia zabaltzea galerazten du.\nDiseinatutako estrategia gizakietan aplikagarri ote den jakin ahal izateko beharrezko litzateke, inbertsio handia eta industria farmazeutikoaren parte hartzea.\n“Bai, minbizia saguetan askotan sendatu da. Etorkizun handiko estrategia da, baina saguetan”.\nGazte nintzela gustoa hartu nion kimikari. Umetan kimika joko bat banuen... Eta Kimika ikastea erabaki nuen, baina Biologia bistatik kendu gabe. Izan ere, Biokimika espezialitatea aukeratu nuen. Karrera ikasten ari nintzela, laugarren mailan, proteinen egitura jorratzen zuen ikasgaia oso gustatu zitzaidan. Oso irakasle ona izan nuen eta hura aukera ona izan zitekeela pentsatu nuen... Nire denbora hari eskaintzea ideia ona izan zitekeela, proteinen egitura aztertzeari.\nBiogunera duela bost urte iritsi nintzen. Egiturazko biologiaren aldeko apustu sendoa zegoen hemen eta, bereziki, nik erabiltzen dudan tresna nagusiaren aldekoa, hau da, erresonantzia magnetiko nuklearraren aldekoa. Maila goreneko tresneria dugu hemen.\nZailagoa ez da, baina prestakuntza handia eskatzen du. Zientzialaria izateko karrera ikasi behar da -lau edo bost urte-; doktoregoa egin behar da, -beste lau bost urte-; doktorego ondoko egonaldia -beste hiru edo lau urte-, eta, orduan hasi zaitezke zientzia modu independiente eta autonomoan egiten. Trebakuntza prozesu oso luzea eta sakona eskatzen du. Zailtasunak gainditzea baino trebakuntza, ardura, eskatzen du.\nDeskonektatzeko dudan zailtasuna izango da seguruenik txarrena. Ez deskonektatzea batetik ondo dago, norberak aukeratu eta erantzun nahi dituen galderei denbora eta ahalegin asko eskaintzen zaielako. Baina horrek beste gauza batzuk galtzea esan nahi du, familiari, lagunei, atsedenari eskain diezaiokezun denboraren kaltetan doa, esaterako. Deskonektatzeko dudan zailtasuna izango da seguruenik txarrena.\nOnena, berriz, askatasun sentipena da. Gizakion jakituriaren mugan dagoen zerbaiti, norberak aukeratutako zerbaiti, denbora eskaintzea. Erronka handia da hori.\nHiritarrei esango nieke egiten duguna ulertzeko ahalegina egin dezatela. Komunikabide, erakusketa, eta zientzia-museoen bidez ezagutzera ematen dena balia dezatela. Ulertzen ahalegindu daitezela egiten den inbertsioak merezi duen ala ez erabakitzeko gaitasuna izan dezaten. Nik neuk merezi duela uste dut.\nAurrekontuak esleitzen dituztenei bi gauza esango nizkieke. Bat: pentsa dezatela zientzian egiten den inbertsioa, inbertsioa dela eta ez gastua. Eta bi:asmo handikoak izan ala ez, inbertsio-planak denboran zehar iraunkorrak izan daitezela. Ez dezatela gora-beherarik izan, egonkortasun itxaropena izan dadila.\nNire ustez hiritarrei zein aurrekontuak esleitu behar dituztenei baliagarri izan dakiekeen argudioa zera da: zientzia-ikerketan inbertsio ahalegin iraunkorra egiten duten herrialdeek dituztela bizi-kalitate ona eta gizarte aberatsenak.


Rapunzelek hamabi urte bete zituenean, sorginak dorre\ngarai batean giltzapetu zuen, basoaren erdian. Dorrean,\nleiho bat bakarrik zegoen; solairu garaienean, hain zuzen.\nRapunzelek ihes egin ez zuela ziurtatzeko, sorgina egunero joaten zen dorrera, eta oihukatzen zuen:\n?Rapunzel, Rapunzel. Utzi zure adatsa leihotik behera erortzen.\nOrduan, ur-jauzia balitz bezala, Rapunzelen adats urrekara dorreko leihotik behera erortzen zen. Sorginak adatsari heldu, eta dorrean gora egiten zuen.


militarra eta merkataria\nPeruko Errege Armada\nGaztea zela, 1787an, gurasoekin batera Amerikara joan zen. Hantxe milizian sartu eta erregezaleen buruzagi bilakatu zen. Erregeordearen kontra matxinatu eta independentistak borrokatzen hil zen. Jeneral izendatu zuten Peruko Independentzia Gerran. Independentziaren kontrako sutsua izan zen. José de la Serna Peruko erregeordearen kontra agertu zen, eta bere burua izendatu zuen erregeorde. Ayacuchon garaitua izan zen, eta kapitulazioari uko eginez, borrokan jarraitu zuen, harik eta Tumuslako guduan hil zuten arte.\nOrriaren azken aldaketa: 23 martxoa 2021, 22:42.


Garai bateko ohitura gogoan… | danbolin\nAtzo goizean Mikel Irure ikusi nuen baldetxo bat eskuan zuela. Gizon honek ez du azalpenik behar, denok dakigu nor den, herriko haurretatik hasi eta jubilatuek ere bai. “Baziak orain ere hau isil-isilik zerbait egitera” pentsatu nuen nire baitan eta galdetu gabe ezin ba gelditu. Baldearen barruan bi pintura poto txiki zituen, bata zuria eta bestea urdina eta bakoitzaren barruan brotxatxo bat, koloreak nahastu gabe, txukun!\nErtxiña mendira bidea ondo markatzera zihoala esan zidan, jendea nahastuta ibiltzen dela, markak gaizki daudela… Akoa aldera igo zen eta han galtzada aldera hartu beharrean, ezkerraldetik Ertxiñako bidean gora, betiko bidean aurrera ezkutatu zen.\nAgurtu arretik esan zidan kontatu nahi nizuena ordea. Garai batean, Agiro Mendi Taldea sortu aurretik, atzoko egunez, Pilarika egunez, mendi puntetako gurutzeak margotzen omen zituzten zuriz, Ertxiñako gurutzea, Izarraizko Zestoako gurutzea… Bera eta bere modukoak, gazteenak izaki, igotzen omen ziren gurutzeen puntetara. Tartean gure osaba Joxe “Attola” ere izaten zela kontatu zidan. Gero parrandatxoa egiten omen zuten, lanaren sari modura. Polita iruditu zitzaidan, ez genuen gehiago sakondu, baina, nik uste dut ohitura hura gogoan hartuta zihoala Mikel behetik gora.\nPrevious Article Amancay Gaztañaga eta Mikel Ibarguren zestoarrak Kaffka izeneko antzezlana aurre-estreinatu dute


Gutxienez sei lagun hil dira Afganistango hiriburuko aireportuan. Talibanek igande gauean hartu zuten hiria, eta milaka herritar saiatu dira herrialdetik ihes egiten, desesperatuta.\nAfganistandik atzerritarrak eta afganiarrak modu seguruan eta ordenatuan ateratzeko eskatu dute 70 herrialdek\nKabulgo aireportuan irudi larriak ikusi dira, afganiarrek duten etsipenaren adibide\nAfganistango neskato baten mezua: 'Poliki hilko gara. Ez diogu inori axola Afganistanen jaio ginelako'\nNortzuk dira talibanak eta zer egin nahi dute Afganistanen?\nEhunka afganiar Kabulgo aireportuan bildu dira herrialdetik ihes egin nahian\nTalibanen itzulerarekin emakumeak duela 20 urteko egoerara itzultzeko kezka handitu da\nAfganistango gerrak bi hamarkada iraun du, eta, azkenean, talibanak nagusitu dira, talibanek euren zabaldutako mezu batean aldarrikatu dutenez. Garaipen horrek kaosa piztu du Kabul hiriburuko aireportuan astelehen honetan; bertan, hainbat lekukoren arabera, gutxienez sei pertsona hil dira, milaka herritar herrialdetik ihes egiten saiatzen ari ziren bitartean.\nBaradar Akhund mullahek, talibanek Qatarren duten Bulego Politikoaren nagusiak, mezu bat eman du, bideo bidez, astelehen goizaldean; bertan, Afganistango gerra amaitu egin dela adierazi eta garaipena matxinatuek eskuratu dutela esan du: "Espero ez zen garaipena lortu dugu; umiltasuna erakutsi behar dugu Alaren aurrean". Herrialdea konkistatu ostean talibanen buru batek egindako lehen adierazpen publikoa izan da.\nAmeriketako Estatu Batuek 2001ean inbaditu zuten Afganistan, eta, ordutik, astelehen honetan egon da herrialdea lehen aldiz talibanen kontrolpean. Baradar Akhunden esanetan, "proba-garaia" da: "Ahaleginduko gara aztertzen nola emango diogun zerbitzua gure jendeari, nola babestuko dugun, eta nola ziurtatuko dugun herritarren etorkizuna. Helburua da bizitza ona eskaintzea, ahalik eta onena".\nTalibanek igande gauean hartu zuten Kabul, indar nazionalek aurka egin gabe. Astebete baino apur gehiago behar izan dute bertako probintzia ia guztiak euren esku hartzeko; lorpen horrek ez du aurrekaririk, eta AEBko eta Ipar Atlantikoko Tratatuaren Erakundeko tropen atzera-egitearen azken fasea baliatuta gauzatu dute. Hain zuzen, maiatzaren 1ean hasi zen azken fase hori.\nBIDEOA | Nortzuk dira talibanak eta zer egin nahi dute Afganistanen?\nNolanahi ere, matxinoek ez dute zehaztu, oraingoz, nolakoa izango den trantsizio-prozesua, ezta agintea hartzeko prozesua ere.\nEmakume oso gutxi, kalean\nBitartean, Kabulen, herritarrak aurrera egiten jarraitzen ari dira. Isiltasuna da nagusi kaleetan, eta talibanak egoera kontrolatzen ari dira. Nabarmentzekoa da oso emakume gutxi dabiltzala; bulegoetako emakumezko langileak eta emakumezko unibertsitate-ikasleak, besteak beste, ez dira kalera atera.\nEtxean geratu dira, beldur direlako erregimen talibana itzuli ondoren; izan ere, erregimen horren zigorrak basatiak dira, eta emakumeek zapalkuntza pairatzen dute.\nBIDEOA | Talibanen itzulerarekin emakume afganiarrak duela 20 urteko egoerara itzultzeko kezka handitu da\nTalibanen itzulerarekin emakume afganiarrak duela 20 urteko egoerara itzultzeko kezka handitu da\nAfganistango presidente Ashraf Ghanik igande gauean ihes egin zuen herrialdetik, eta gerora hartu zuten talibanek hiriburua. Milaka herritar joan ziren Kabulgo aireportura, bertatik aterako zituzten hegazkinetan sartzeko asmoz.\nGehienak desesperatuta dauden zibilak ziren. AEBko Gobernua herrialdean dituen langileak bertatik ateratzen ari da, eta milaka afganiar aireportura joan dira uste zutelako aukera hori bera izango zutela. Gutxienez sei pertsona hil dira aireportuko kaosean, taliban bat tartean.\nAfganistango albisteak gaur


Bat ez baita\nBokadok zure bizitzako gertaerarik garrantzitsuenetako bat antolatzen lagundu nahi dizu. Dena ondo ateratzea nahi dugunez, zure gustuetara moldatuko gara eta zure ezkontza egun ahaztezina izateko ahaleginak egingo ditugu.\nDonostiako catering enpresa bat gara, baina bizkaian ere egiten dugu lan, eta behar den lekura joaten gara.\nProfil ezberdinetako profesional talde bat dugu. Sail guztiak koordinatzen ditugu zuen eguna biribila izan dadin. Eskagu gure laguntza, gustura izango gaituzue zuen bidelagun.\n“Betiko zaporeak gaur egungo gustura ekartzen ahalegintzen gara, zintzotasuna, irudimena eta estetika kosmopolita oinarri hartuta. Aukera gastronomikoaren gozamena areagotzea, onenarekin gehiago gozatzea, gogoak berritzea, ongi jatearen plazera piztea eta zentzumen guztiei –eta zentzu guztietan– parte harraraztea da gure asmoa…”\nBOKADO TALDEA bizitza osoa goi-mailako gastronomiari eskaini dion enpresa da.\nDonostian sortu zen (1996), denok dakigun bezala sukaldaritzak garrantzi handia duen hirian, eta proiektu honen kudeatzaileak miniatura-sukaldaritzaren sustatzaileak eta aurrendariak dira.\nTALDEA era guztietako ekitaldien, ezkontzen edo jatetxeen kudeaketan eta prestaketan espezializatu da goi-mailako alternatiba gastronomikoaren barruan, eta ekitaldi eta ospakizun horietarako bere kudeaketa-espazioak ditu, eta kontratatu ere egin ditzake.\nLogistika-sail sendo bati eta i+g+b politika erabakigarriaren aldeko apustu iraunkorrari esker, erronkarik zorrotzenei eta abangoardistenei egin diezaiekegu aurre, etengabeko hobekuntza izanik gure enpresa-filosofiaren erreminta nagusia.\nInformazio gehiago nahi baduzu, bisita itzazu gure webak:\nIzan ausarta eta harritu zure gonbidatuak gure gastronomiarekin, atera probetxua gure aukera zabalari: pintxorik tradizionalenetatik hasita erabateko berrikuntzara artekoa (pintxoak, buffetak eta platerak).\nZure ezkontza-egunean, batetik, zure familiaz eta lagunarteaz edo leku ikusgarri batez gozatzea nahi dugu eta, bestetik, guk eskainitako zaporerik onenez.\nGure menu aukera batzuk\nOraindik ez al dituzu ezagutzen aukeran ditugun etxaldeak? Gune bakoitzak ezkontza ezberdina eskainiko dizu, zurekin ondoen datorren lekua aukeratu besterik ez duzu. Sakatu eta ikusi zein den zuretzat lekurik aproposena, ez lotsarik izan!\nEzkontza bat antolatzean, agian bururatu ere egin ez zaizkizuen hainbat gauza izan behar dira kontuan. Baina egon zaitezte lasai. Hemen gaude zuei laguntzeko prest. Har itzazue orri bat eta boligrafo bat, eta urratsez urrats halako egun batek dakarren guztiari helduko diogu. Patxadan hartu!\nLehenengo, zein egunetan ezkondu nahi duzuen erabaki behar duzue […]\nZein ukitu eman nahi diozue zuen ezkontzari? DJ bat kontratatu nahi duzue? Ala, agian, nahiago duzue orkestra bat edo banda bat? […]\nEzkontza pertsonalizatua egin nahi baduzue, zuen gustu edo zaletasunetara moldatutako ezkontza egin nahi baduzue, dekorazioa funtsezkoa izango da […]\nHau serioa da. Janariarekin ez da txantxetan ibili behar […]\nNondik hasiko naiz paperak egiten? […]


Bizkarraren garapena – Sabeletik Mundura\nHaurra soinean eramatean, eta baita besotan hartzean ere, bere bizkarraren garapena errespetatzea oso garrantzitsua da, beti, haurrak berez hartzen duen posizioa errespetatuz. Haur eramaileak, bizkarraren forma naturala errespetatu eta kontentzioa eskaini behar dio bizkarrari.\nNola garatzen da haurraren bizkarra?\nIrudian ikus daiteken bezala, haurraren bizkarra garatuz doa, haurra oinez hasten denean helduarenaren antzekoa izateko. Prozesu horretan ez dugu presiorik egin behar bizkarra ez baldintzatzeko.\nBizkarraren garapena errespetatzeaz gain, beti ziurtatu behar dugu arnasbideak agerian dituela eta kokotza gorantz dagoela.\n#soineanerraz #ikuxka argazkilariarekin elkarlanean garaturiko proiektua da.


Erabakimen aske - Wikipedia, entziklopedia askea.\nErabakimen askea edo aukeramen askea gizakiok libreki hautatzeko eta ondoren jokatzeko gaitasuna dugula baieztatzen duen doktrina filosofikoa da. Aginpide erlijioso askok doktrinaren alde egin dute. Zenbait pentsalarik, ordea, kontra egin dute ideologia indibidualista dela adieraziz. Azken horien artean Baruch Spinoza, Arthur Schopenhauer, Karl Marx eta Friedrich Nietzsche esanguratsuenak dira. Iritzi kontrajarriak badaude ere, erabakimen askearen existentzia gai zentrala da filosofiaren eta zientziaren historian.\nArrazakeriaren aurkako manifestaldia Madrilen. Bertan parte hartzen dutenen erabakia printzipioz askea da.\nArlo erlijiosoan, etikoan, psikologikoan, juridikoan eta zientifikoan pisu handiko kontzeptua da. Etikak, adibidez, norbanakoen ekintzen erantzunkizunaz mintzatzeko erabiltzen du.\n1 Askatasuna eta Erabakimen askea\n2 Kontrola eta Erabakimen askea\n3 Kausalitatea eta Askatasuna\n4 Erantzunkizun morala eta Erabakimen askea\n5 Determinismoa eta Erabakimen askea\n6 Konpatibilismoaren aurkako argudioak\n6.1 Manipulazioaren argudioa:\n6.2 Zigotoaren argudioa:\n7 Inkonpatibilismoaren aurkako argudioa\nAskatasuna eta Erabakimen askeaAldatu\n"Askatasun" eta "aske" bezalako terminoak egunerokoan erabiltzen dira, askotan gizakiak ez direnen inguruan mintzatzeko ere. Orokorrean, askatasunaz aritzen garenean ekintza-askatasunarekin lotzen dugu terminoa. Hau da, Hobbesek esango zukeen moduan, oztoporik gabeko mugimendua. Baina, ekintza-askatasuna gaitasun bat besterik ez da, hortaz eduki daiteke edo ez, eta gaitasuna izatekotan erabili daiteke edo ez.\nOlerkigintzan askatasunaren eta erabakimenaren gaia askotan jorratu izan da: Harekin aurrez-aurrekoan, bereari eusten, berea eraikitzen hasi zen. Beraren kontra baina, nolabait ere, beraren baimenaz, inoiz errieta etorriko ote zitzaion beldurrari ukoaz, bere erabakimena haundituz joan zen. (Esteban, Mari Luz; 2013)\nErabakimen askea, ostera hitz teknikoagoa da eta horren ordez "borondate askea" erabili ohi da. Askatasun eta erabakimen aske kontzeptuen artean lotura badago ere, zenbait ñabardura daude: lehen terminoa animaliei egotz ziezaiekeen, bigarrena, aldiz, gizakien bereizgarri da. Erabakimen askea gainera, konplexutasun maila altuagoa duen gaitasuna da, beste gaitasun batzuen beharra baitu. Hala nola: aukerak irudikatzeko gaitasuna, horien inguruko argudioak eta kontrargudioak imajinatzeko gaitasuna eta hizkuntza eta kontzeptuak erabiltzeko ahalmena.\nLaburbilduz, esan genezake askatasuna jokatzeko gaitasuna dela eta erabakimen askea, ordea, jokatzeko aukeren artean erabakitzeko gaitasuna. Hala ere, edozein erabaki ez da erabakimen askeaz baliatzen, horretarako zenbait baldintza bete behar baititu agente moralak.\nKontrola eta Erabakimen askeaAldatu\nErabakimen askearen erabilpenaz mintzatzeko agente moralak hautuen gaineko kontrola izan behar du. Kontrola izateko baldintzen artean bi izan ohi dira esanguratsuenak: autodeterminazioa eta aukera aniztasuna. Hala ere badaude beste baldintza batzuk:\nBorondatezko hautua izatea: kontzienteki hartzen ez diren erabakiak edo hartu nahi ez direnak ez dira askeak.\nAlternatibarik edukitzea: aukera aniztasunik egon ezean ez da erabaki librerik egongo.\nArrazionaltasuna: argudiorik gabeko eta erabat arbitrarioa den erabakia ez da librea.\nEgiletza: erabakiak subjektuarena izan behar du subjektutik at dauden indarrek ezin baitute baldintzatu.\nKausalitatea eta AskatasunaAldatu\nGizkakiak joera dauka gertakarien arteko harreman kausaletan arakatzeko. Zer edo zer gertatzen denean, ohikoa izaten da zergatik? galdera egitea. Gertakarien zergatia edo kausa ezagutu nahi dugu, gertakariak berak ulertzeko edo hobeto ezagutzeko, eta gertakarien gaineko kontrola lortze aldera. Mundua, gertakarien mundua, kausalitatean blaituta ikusten dugu. Humek zioen bezala, kausalitatea unibertsoaren porlana da. Kausalitateari esker gertakariak elkarren artean lotzen dira. Eta kausalitatea ez da soilik kontu zientifikoa. Esan bezala, kausalitatea eguneroko bizitzaren ikerketan txertatuta dago. Rusellek dioen eran, propaganda politikoak, zuzenbide penalak eta jendearengan eragiteko idatzitako liburu orok zentzu osoa galduko lukete kausatzeko ahalmenik ez balute. Hortaz, kausalitatea kontzeptu zentrala da munduaren gaineko ikuskeran. Arazoak kausalitatea askatasun kontzeptuarekin elkartu nahi denean sortzen dira eta hori da hain zuzen, erabakimen askearen eztabaidaren sorburu.\nErantzunkizun morala eta Erabakimen askeaAldatu\nErabakimen askearen auzia funtsezkoa da Etikaren arloan; izan ere, erantzunkizun moralak erabakimen askearen kontzeptuarekin lotura zuzena du. Erantzunkizun morala horrela definitu daiteke: agente morala bere ekintzekiko erantzule izatea da. Era berean, erantzunkizunak lotura zuzena du sari eta zigor sistemarekin.\nOrdenagailu baten barnealdea. Richard Dawkinsen arabera, gizaki baten garunaren modukoa.\nErabakimen askearen existentzia ukatzen duten pentsalarien artean, joera handia dago baieztatzeko gizakiek sari-zigor sistematik at egon beharko luketela. Horren adibidea da Richard Dawkins biologoa; izan ere, honelako ideiak defendatzen ditu: giza garunak eta ordenagailuak desberdin funtzionatzen badute ere, biak ala biak fisikaren legeek arautzen dituzte. Ordenagailua puskatzen denean eta gaizki egiten dituenean bere eragiketak, ez da zigortzen. Normalean konpondu egiten da. Modu berean, pertsona batek gaizki jokatzen duenean edo delitu edo hilketa bat egiten duenean, ez du ez gaitzespenik ez zigorrik merezi. Inork ez du saririk edo zigorrik merezi.\nDawkinsen arabera, giza garuna lege fisikoen menpe egoteak gizakion ohiko praktika batzuen desagerpena dakar: besteak beste, erabakiei edo ekintzei egozten dizkiegun merituak eta demerituak ez dira egokiak, askatasuna desagertu baita. Egin behar dena, aldiz giza garuna konpontzea da.\nHortaz, Dawkinsek ere, beste bide batetik, askatasunaren intuizioa zalantzan jartzen du, bide batez pertsona, garuna eta ordenagailua identifikatuz edo elkarrengandik gertu jarriz. Hortaz, zalantzan jartzen du sistema etiko-moral judiziala, ez baitago lekurik sari eta zigorrarentzat. Hala ere, Dawkinsena ez da aukera bakarra, erantzunkizun moralaren auziak ez baitu oraindik irtenbide behin-betikorik.\nDeterminismoa eta Erabakimen askeaAldatu\nDeterminismoa gertaera guztiak aldez aurretik existitzen diren kausengatik erabat determinatuta daudela defendatzen duen teoria filosofikoa da. Horrela, dena kausa-efektu kate batez gertatzen da, erabakimen askea eta zoria ukatuz. Horren haritik, hainbat pentsalari deterministak (Spinoza, Hume, Locke…) defendatu izan dute gizakiok huts egiten dugula askeak garela uste dugunean, askatasun edo ausazkotasun hori gertaera eragiten duten kausa eta faktoreak ez ezagutzeagatik sortzen den irudipena baino ez baita.\nInkonpatibilisten arabera, erabakimen askea eta determinismoa ez dira bateragarriak. Hortaz, erabakimen askea egiatzat jotzeak determinismoaren teoria ukatzen du eta determinismoa egiazkotzat jotzeak erabakimen askea ukatzen du. Teoria inkonpatibilista frogatzeko honelako argudiaketak erabili dira:\nEntxufe ezberdinak, horietatik bat ere ez da bateragarria.\n(P1) Erabakimen askea izateko alternatibak edukitzea ezinbestekoa da.\n(P2) Determinismoa egiazkoa bada aukera bakarra dago kausalitateak eraginda.\n(O) Determinismoa egiazkoa bada ez dago aukeramen askerik.\n(P1) Erabakimen askea izateko agente moralak bere ekintzen eta erabakien egiletza izan behar du.\n(P2) Determinismoa egiazkoa bada, agente morala ez da bere erabakien egile.\nInkonpatibilismoaren baitan bi joera oinarrizko daude: determinista hertsiak eta libertaristak. Lehenengoek determinismoa egiazkotzat jotzen dute eta hortaz erabakimen askea ukatu. Bigarrenek aldiz, erabakimen askea jotzen dute egiazkotzat edonolako baldintzapena ukatuz. Hala ere, badaude bi korronte hauen barruan ñabardurak dituzten zenbait bertsio.\nInkonpatibilismoa ez da aukera bakarra determinismoaren eta erabakimen askearen harremana finkatzerako orduan. Izan ere, Hobbes eta Humeren eskutik beste irtenbide bat proposatu da: konpatibilismoa. Izenari erreferentzia eginez, teoria honek determinismoaren eta erabakimen askearen bateragarritasunaren alde egiten du. Pentsalari hauen aburuz, hein handi batean askeak izan gaitezke determinaturik egonda ere. Hortaz, konpatibilistentzat ekintza libre bat ez da kausarik gabe gauzatzen dena, gure desirek bultzatuta dagoena baizik. Hala ere, desirek ez dute zertan ekintza gauzatu, hori subjektuaren esku geratuko baita. Beraz, desiratzen den hori gauzatzeko erabakitzeko gaitasuna da askatasuna.\nAurreko baieztapenek konpatibilismo klasikoarekin bat egiten dute, hau da, Hobbesek, Humek eta Stuart Millek defendatu zuten teoriarekin. Baina, Harry Frankfurt bezalako autoreek zenbait akats dituen teoria dela baieztatu dute. Izan ere, konpatibilismo klasikoak ekintza askatasunaz mintzatzen da, ez, ordea, erabakimen askeaz. Frankfurtek konpatibilista klasikoekin bat etorriko litzateke aukeramen askea desira batek bultzatutako jokabidea dela esanez, baina desira horrekin subjektua identifikatu beharko litzatekeela gehituko luke. Hortaz, ez da jada ekintzari lotutako teoria, borondateari lotutakoa baizik. Laburbilduz, Frankfurtek maila psikologiko desberdinetan gertatzen diren desiren antolaketan eta desira horien gaineko gogoetan oinarritzen du teoria konpatibilista.\nDavid Hume. Konpatibilismoaren aintzindarietako bat.\nHala ere, Harry Frankfurt ez da konpatibilismoaren baitan alternatiba bat proposatu zuen bakarra. Izan ere, John Fischerrek eta Mark Ravizzak argudiaketa irizpide gisa izango duen konpatibilismo baten alde egin zuten. Hau da, agente moralak argudiaketa sendoena duen aukeraren alde egingo du. Gainera, azken hauek determinismoaren eta erantzunkizun moralaren arteko lotura ezarri zuten. Izan ere, aukera ezak ez du zertan erantzunkizun morala baztertu. Hori frogatzeko, "Frankfurt kasuetan" oinarritu ziren, non agente moral batek libreki eta boluntarioki jokatzen duen eta hortaz erantzule morala den nahiz eta hark ez jakin ez zuela jokatzeko beste aukerarik.\nAzkenik, egiletza argudioaren inguruan (vid. Kontrola eta Erabakimen askea), konpatibilistek agente moralak bere desirak bultzaturik jokatzen duela baieztatuz, determinismoa eta aukeramen askea bateragarriak direla baieztatu dute berriz ere. Baina, azken argudiaketa honi inkonpatibilistek kritika egin diote konpatibilisten egiletzaren ideia oso azalekoa dela esanez.\nKonpatibilismoaren aurkako argudioakAldatu\nBi dira konpatibilismoa ukatzeko erabili ohi diren argudioak: Manipulazioaren argudioa (Derek Perebom) eta Zigotoaren argudioa (Alfred Mele). Konpatibilistek erantzunkizun moralaren inguruan ematen dituzten baldintzak eskasegiak direla frogatu nahi dute bi argudioek. Gainera, konpatibilistek egiletzaren baldintza ere kostata frogatu dezaketela diote.\nAdibide batean oinarritutako argudioa da hau: Plum irakasleak ekintza inmorala egitea erabakitzen du boluntarioki. Alegia, bere lankidea den White irakaslea akatzea.\nEkintza hau lau eskenatoki deterministan kokatzen dute egileek. Lehendabiziko kasuan, neurozientzialari batzuek Plum irakaslearen garunean White irakaslea akatzeko arrazoia atzematen dute, hortaz kostata baieztatu daiteke Plumek libreki erabaki zuenik bere lankidea akatzea. Bigarren kasuan, zientzilariek Plum irakasleari jaiotzetik programa bat ezartzen diote, halabeharrez etorkizunean White lankidearen akatzea ondorio izango duena. Behin ere, kostata baieztatu ahalko litzateke Plum dela erantzule. Hirugarrenik, Plum bere izaera eta ahalmenen ondorioz ekintza aurrera eramatera dago bideratua. Hirugarren kasu honetan familiak eta sozializazio prozesuak du eragina, eta hortaz, askoren aburuz ez litzateke errudun izango. Azkenik, determinismo hertsiaren markoan jartzen da Plum irakaslea eta hortaz, erahilketa iraganetik zegoen idatzita kausalitate saihestezinen katearen bitartez. Beraz, aurreko kasuen emaitza bera lortzen da.\nEmakume bat haurdun. Mundu determinista batean haurrak etorkizuna idatzirik izango du.\nArgudio honek ere adibide bat hartzen du irizpide. Dianaren adibidea hain zuzen:\nDiana mundu determinista bateko jainkosa da. Berak iraganeko eta lege naturalen gaineko jakintza du, hortaz aurreikusi dezake zer gertatuko den. Dianak etorkizunean ekintza bat gerta dadin, emakume baten baitan zigoto bat ezarri egiten du, eta denborarekin zigoto hura Ernesto izeneko gizaki bilakatzen da. Dianak hura sortzean ezarritako baldintzen ondorioz, Dianak eragin nahi zuen ekintza burutzen du Ernestok. Beraz, Ernesto ez da librea, ez baitu bere ekintzen egiletza.\nBi argudio hauek onargarriak badira ere, honek ez du esan nahi aukeramen askearen auzia konpondu dutenik; izan ere, oraindik irekita dagon eztabaida da.\nInkonpatibilismoaren aurkako argudioaAldatu\nInkonpatibilismoari kritika egiteko argudiorik ohikoena zoriaren argudioa da. Hau da, erabakimen askearen existentziarako egoera indeterminatuen beharrak egoera zorizkoak sortzen ditu eta hortaz, ezin daiteke jakin erabakiak libreak diren edo zortearen ondorio besterik ez. Honen arabera, inkonpatibilismoa faltsua izango litzateke erabakien gaineko kontrola eta zoria ezin baitira elkartu.\nBestetik, Neil Levy ikerlariak erabaki libre bat hartzeko gutxienez bi erabaki posibleen artean aukeratu behar zela zioen. Bi hauek kontrastatzea eta argudiaketa egitea ezinbestekotzat jotzen zuen. Baina, egoera indeterminatu batean ez legoke arrazoirik bata edo bestea hautatzeko eta erabakia zorizkoa izango litzateke. Hortaz, kostata baiezta daiteke erabaki askea dela.\nInkonpatibilistak hala ere, ez dira besoak gurutzaturik geratzen argudioaren aurrean eta zenbait aukera proposatzen dituzte haien teoriari eusteko:\nKontrastea ez da beharrezkoa, hautatutako erabakiari zenbait arrazoi egoztea nahikoa da eta hori kontrol arrazionalaren adierazgarri denez erabakimen askea existitzen da.\nSubjektuak arrazoiei pisua ematen die aktiboki, ez du horien pisua hark pasiboki jasaten. Hortaz, erabakitzeko askatasuna du.\nArgudio pisutsuak dituzten bi aukeren kasuetan determinismoak ezin du azaldu zer dela eta baten alde egiten den, ezta zalantza eragitearen zergatia ere.\nErabakiak ezin dira zoriarekin alderatu, zoria kontroletik at dagoen egoera delako eta erabakiak beti subjektu baten esku egongo dira.\n"Egoismoaren aurka borroka ezazu". Inposibilistek erabakimen askea egoa puzturik duten gizakien burutazioa dela diote, nolabait gizakiek sentitu nahi dutelako haien ekintzen egile direla.\nErabakimen askearen auzian badaude ere horren existentzia ukatzen dutenak, alegia eszeptikoak. Azken urteetan defendatzaile ugari izan duen jarrera da eszeptizismoa, batez ere Derek Pereboom filosofoaren eskutik, baina baita Spinozaren jarraitzaileak izan direnen artean ere. Jarrera honi inkonpatibilismo hertsia deitu izan zaio ere.\nEszeptizismoaren arabera, erabakimen askea ez da bateragarria ez determinismoarekin ezta indeterminismoarekin ere. Izan ere, erabakimen askearen lekua oraindik ezagutzen ez ditugun gertakari neuronal eta psikologikoek betetzen dute soilik. Gainera, azken urteetan egin diren jokabidearen inguruko zenbait ikerketa zientifikok kanpoko baldintzen eragina azpimarratu dute, gizakion kontrol arrazionala ukatuz.\nHonez gain, korronte inposibilista aipatu beharra dago. Hain zuzen, erabakimen askea gizakion handinahiak sortutako inkoerentzia dela dioen jarrera. Nietzsche izan da ordezkari nagusia eta gaur egun G. Strawson-ek eta S. Smilansky-k defendatzen dute gehien bat.\n↑ a b (Gaztelaniaz) Libre albedrío. 2021-01-25 (Noiz kontsultatua: 2021-04-06).\n↑ a b c d e f (Gaztelaniaz) Libre albedrío | SEFA. (Noiz kontsultatua: 2021-04-07).\n↑ «Euskal Poesiaren ataria - AMAREN HERIOTZAK LIBREAGO EGIN ZUEN - Mari Luz Esteban» www.basquepoetry.eus (Noiz kontsultatua: 2021-04-07).\n↑ O'Connor, Timothy; Franklin, Christopher. (2021). Zalta, Edward N. ed. «Free Will» The Stanford Encyclopedia of Philosophy (Metaphysics Research Lab, Stanford University) (Noiz kontsultatua: 2021-04-07).\n↑ a b Arrieta Urtizberea, Agustin. (2019). Gogoeta-bide irekiak: Fikzio, egia, balio eta hezkuntzari buruzko saiakera filosofiko bat. Euskal Herriko Unibertsitatea, 185-201 or. ISBN 9788413190907..\n↑ Determinismo. 2021-03-14 (Noiz kontsultatua: 2021-04-08).\n↑ (Ingelesez) John Martin Fischer. 2021-02-26 (Noiz kontsultatua: 2021-04-08).\n↑ (Ingelesez) «Neil Levy» www.philosophy.ox.ac.uk (Noiz kontsultatua: 2021-04-09).\n↑ (Ingelesez) Derk Pereboom. 2020-01-02 (Noiz kontsultatua: 2021-04-11).\nArrieta Urtizberea, Agustin. (2019). Gogoeta-bide irekiak. Euskal Herriko Unibertsitatea,185-201or. ISBN 9788413190907.\nGalcerán, Montserrat. (2009). Deseo y libertad. Traficantes de Sueños ISBN 9788496453340..\nMoya Espi, Carlos. (2017). El libre albedrío: un estudio filosófico. CATEDRA ISBN 9788437637143.\nMuñoz Ortega, José Manuel. (2015). "Libre albedrío y responsabilidad moral: una aproximación desde la neurociencia". UNED.\nMultimedia: Free will\nAzken aldaketa 3 azaroa 2021(e)an, 10:59(e)tan\nOrriaren azken aldaketa: 3 azaroa 2021, 10:59.


Bere azken filmean, Pedro Almodóvar zuzendariak Mexiko Hirira doan hegazkin batean arrisku-egoera bat biziko duen pertsona talde nabarra aurkeztuko digu. Arriskuaren aurrean sentitzen duten babesgabetasunak katarsi orokorra ekarriko du, eta hori izango da, bukaeran, heriotzaren ideiari ihes egiteko modurik onena. Neurrigabeko komedia moral gisa garaturiko katarsi horrek ust...\nIsabel Coixet zuzendariaren film hau Berlingo zinema-jaialdiko Panorama sailean aurkeztu zuten, eta Zilarrezko Biznaga eta Epaimahaiaren Sari Berezia irabazi zituen Malagan. Bartzelona, 2017. Bost urtez elkar ikusi ez duten eta bizitzan egoera zailak igaro dituen bikote batek berriz egingo du topo. Iraganak inolako garrantzirik ez duela sentitzen duten unean, bat-batean, ber...\nJonás Trueba zuzendariaren bigarren filma Buenos Aireseko BAFICIn lehiatzeko hautatu zuten, eta aktore onenaren saria irabazi zuen bertan. Zinema egiteko nahiari buruzko filma, edo zenbait zinemagilek zinema egiten ez dutenean egiten dutenari buruzkoa; denbora galtzeari eta galdutako denborari buruzkoa; elkarrizketei, mozkorraldiei, bazkariei eta errutinei buruzkoa; zinemat...\nOtel·lo / Othello


Fagus Alkiza, natura, gizakia eta kulturaren interpretazio zentroa - - Tolosaldeko ataria\nFagus Alkiza, natura, gizakia eta kulturaren interpretazio zentroa\nAgurtzane Belauntzaran 2020-05-22 10:51\nIzen poetiko horren atzean, ingurumenaren hezkuntzan oinarritutako ekimena dago. Alkizako herriak, bere garapena eredu jasangarritik egitea erabaki zuen eta Hernio-Gazume inguruan duten balio natural eta askotarikoa zaintzea eta zabaltzea dute helburu.\nEremuaren natur balioan: kareharrizko egitura, gailur harkaiztsuak, leize karstikoa, fauna saguzarrak, hegazti sarraskijaleak eta intsektu saproxilikoak eta flora pago motza interesekoa sartzen dira. Guzti honi loturik, lau ibilbide tematiko diseinatu zituzten, bisitariek naturaz in-situ gozatu asmoz: baserrien ibilbidea, saguzaharrena, gau txoriena eta Hernioko itzulia. Horretaz gain, martxotik urrira bitartean, hilabetean behin irteera gidatuak antolatzen dituzte familia giroan egiteko.\nUdaletxearen azkeneko solairuan kokatua dagoen interpretazio zentroak, ikastetxe eta taldeen bisitak jasotzen ditu eta Hernio-Gazumeko landaretza, fauna eta kultur balioak lantzen dituzte ikasleekin. Azken batean gizakiaren presentziak, inguruko larre eta basoetan eragina izan du eta balore positiboak jaso ditu ingurumenaren ikuspegitik, pago motzak, ganaduen larreak eta kulturalki berriz, txondorgileen ofizioa eta karobiena.\nProiektu honi guztiari loturik ere, Alkizako eskolako hiru eta bost urte bitarteko ikasleek, astean bitan baso eskolara joateko aukera dute eta helduagoekin berriz, Aranzadi zientzia elkartearen laguntzarekin ingurumenarekin lotutako unitate didaktikoak lantzen dituzte. Orain arteko esperientzia oso positiboa dela adierazi dute, ikasle zein irakasleak pozarren baitira.\nIzan, zientzialari, biologo, ingurumen teknikari, kontserbazionista, naturazale... guztiek, ingurumen hezkuntzaren garrantzia azpimarratzen dute, ingurumenarekin errespetagarria den gizakia sortzeko. Fagus Alkizak, bere hondar alea eskaini dio gizarteari, gozatzea eta ikastea besterik ez dagokie herritarrei.


Primaloft Gold Luxe ehunez egindako jaka oso arina. Oso egokia bigarren geruza gisa edo kanpoaldeko geruza gisa erabiltzeko eguraldi txarra egiten duenean. Barnealdean Primaloft Gold Luxe insulationezko 120 g-ko isolatzaile bat dauka, hezetasuna dagoenean ere isolamendu handia eskaintzen duena. Kanpoaldea ura ondo jasaten duen Pertex(R) Quantum Y Fuse ehunez eginda dago (PFC free DWR) eta barnealdea 20Dko poliester-ehun birziklatu arin eta sendoarekin. Ezaugarriak. Regular fit. Diseinu ergonomikoa, mugimendu-askatasun handia emateko. PFCrik gabeko Pertex(R) quantum Y Fuse ehun birziklatua kanpoaldean. Y FUSE teknologia: hariaren barruko Y formako filamentu batzuk dira; elkarrekin lotzen dira eta uraren kontrako ezaugarriak hobetzen dituzte. 20D-ko poliester birziklatua barnealdean. Primaloft thermoplume insulation 120 g-ko betegarria. Eskuko 2 patrika, YKK kremailerarekin, arnesa jantzita ere erraz erabiltzeko modukoak. Itxigailu bidez egokitu daitekeen barrena. Ehun elastikozko eskumuturrak. PFCrik gabeko DWR. Ehun birziklatuak Bluesign ziurtagiria (kanpoko ehuna)\nGizonentzako jaka arina, oso egokia bigarren geruza gisa edo kanpoaldeko geruza gisa erabiltzeko, eguraldia aldeko dagoenean. Barnealdean Primaloft thermoplume insulation isolatzailea dauka (120 g) eta, horri esker, hezetasuna dagoenean ere isolamendu handia eskaintzen du. Primaloft ehunezko gizonentzako jaka, mugimendu-askatasun handia eskaintzeko diseinatua eta ura ondo jasaten duten ehun birziklatu elastikoekin egina.\nPrimaLoft® Gold Insulation Luxe da errendimendurik handiena eskaintzen duen gure isolatzaile sintetikoa, epeltasun - pisu oreka paregabeaz. PrimaLoft® erako milioika zuntzek gorputzeko beroari eusten diote eta, modu horretan, epeltasun harrigarria ematen dute, baita hezetasuna dagoenean ere. Ura aldarazteko teknologia patentatuak mikrozuntz horiek hezetasunik gabe mantentzea bermatzen du, izan ere, hezetasun horrek pisua areagotzea eta isolamendurako ahalmena galtzea eragingo luke. Berrikuntza horrek joko-arauak aldatzea dakar, lumatxa estandarraren arintasun epela, leuntasuna, eramangarritasuna eta erosotasuna pakete sintetiko iragazgaitz bakarrean txertatuz.\nSpecial Price 139,97 € Regular Price 199,95 €\nSpecial Price 279,97 € Regular Price 399,95 €


Irekia Eusko Jaurlaritza - Gobierno Vasco :: 712.000 euro irakasleen etengabeko prestakuntzarako (Gobernu Bilera 2017-02-28)\n712.000 euro irakasleen etengabeko…\n712.000 euro irakasleen etengabeko prestakuntzarako (Gobernu Bilera 2017-02-28)\n2017-02-28ko Gobernu Kontseiluaren Akordio nagusiak\n<img src="https://www.irekia.euskadi.eus/uploads/cover_photos/37074/original/logoconsejo.jpg" style="max-width:100%" alt="" />\n2016-2017 ikasturte honetan irakasleentzako 255 prestakuntza-ikastaro eskaintzen ditu Hezkuntza Sailak, Prest_Gara planaren baitan\nGobernu Kontseiluak, Hezkuntza sailburuaren proposamenez, gaurko bileran onartu du Sail horrekin elkarlanean ari nahi duten erakunde publiko eta pribatuek, irakasleen etengabeko prestakuntzarako proiektuak aurkeztera deitzen dituen Agindua, 2017-2018 ikasturterako Prest_ Gara Planaren baitan.\n712.000 euroko diru kopurua duen deialdi honek, ondorengo jardueretakoren bat egitera zuzendutako proiektuak diruz laguntzea du helburu:\n-Atzerriko hizkuntzetako prestakuntza-jarduerak: 200.000 euro bideratzen dira 2017-2018ko ikasturtean zehar burutuko diren jardueretarako, eta 110.000 euro 2017ko udan egingo direnetarako.\n- Unibertsitatez kanpoko hezkuntza etapetako irakasleen gaitasun profesionalak garatzeko jarduerak eta indarrean den eskola-curriculumari zein Hezkuntza Sailak ezarritako jarduera-eremuei lotutakoak (atzerriko hizkuntzetan prestatzekoak izan ezik): 132.000 euro erabiliko dira 2017ko uztailaren 3tik urriaren 31ra bitartean egingo diren jardueretarako, eta 200.000 euro 2017ko azaroaren 2tik 2018ko ekainaren 30era bitartekoetarako.\nEra berean, deialdiak jasotzen du Sailak aurreko bi atal horietan aurreikusi ez arren, erakunde laguntzaileek proposatu dituzten beste zenbait prestakuntza-jarduera diruz laguntzeko aukera ere, baldin eta edukiarengatik, ikuspegiarengatik edo izaera berritzailearengatik irakasleen etengabeko prestakuntzarako interesa badute. 70.000 euro jasotzen dira hirugarren atal honetarako.\n2016-2017 ikasturte honetan zehar, Hezkuntza Sailak unibertsitatez kanpoko irakasleentzat , izan ikastetxe publikoetakoak zein itunpeko ikastetxetakoak, 6.066 plaza eskaintzen ditu 255 ikastaro desberdinetan, guztiak ere aurrez azalduriko arloekin lotura dutenak. Ikastaro horietan 4.001 irakasle ari dira parte hartzen edo parte hartuko dute ikasturtea amaitu baino lehen. 2016-2017 ikasturteko Prest_Gara Planean 47 elkarte edo erakunde formatzaile ari dira lanean. Horiei guztiei Berritzegune Nagusia gehitu behar zaie (Hezkuntza Sailaren baitako zentroa), honek ere prestakuntza jarduerak eskaintzen baitihardu.\nAzken xedea, ikaslea\nHezkuntza Sailak badu irakasleak prestatzeko plana. Plan horretan, alde batetik, prestakuntza-proposamenak egiten ditu, unibertsitateaz kanpoko irakasleen lan-gaitasuna hobetzearren, eta bestetik, proposatzen du irakasleek eurek beren lanean sumatzen dituzten beharren eta egiten dituzten eskaeren araberako prestakuntza etengabea. Irakasleek jarduera horien bidez eskuratutako jakintza eta trebetasunek ikasgelako eguneroko lanean izan behar dute isla, eta ikastetxean ere inpaktua izan, hezkuntza-sistemaren kalitatea hobetze aldera.\nHorregatik, prestakuntza-prozesu ororek ikaslea izan behar du azken xede, prestakuntzak zentzua baitu hezkuntza-sistemaren ekitatearen eta bikaintasunaren onerako eragiten duen neurrian, eta hezkuntza-sistemaren erreferentzia ikaslea izanik, prestakuntzari eta berrikuntzari ikasleak ematen baitio zentzua hezkuntza-esparruan.\nDeialdi honetan parte hartu nahi duten erakunde eta elkarteek hilabeteko epea izango dute Hezkuntza Sailari euren proiektuak aurkezteko, Agindua Euskal Herriko Agintaritzaren Aldizkarian argitaratu eta hurrengo egunetik hasita. Euskal Autonomia Erkidegoan irakasleak prestatzeko jarduerak, Prest_Gara planaren barruan, egiten dituzten edo egiteko prest dauden erakunde publiko edo pribatuak izan daitezke deialdi honen onuradun.\nIrekia: Jaurlaritzak 712.000 euro bideratu ditu irakasleen etengabeko prestakuntzarako ➡ https://t.co/S335uOGG0k\nIrekia: Jaurlaritzak 712.000 euro bideratu ditu irakasleen etengabeko prestakuntzarako ➡ https://t.co/SLuIYteTzX\nIrekia: El Gobierno Vasco destina 712.000 euros para la formación continua del profesorado ➡ https://t.co/0RzbRlbVs9\nIrekia: El Gobierno Vasco destina 712.000 euros para la formación continua del profesorado ➡ https://t.co/6JCKaYQsD9\nDirulaguntza Udako Euskal Unibertsitateari, unibertsitate-master titulua abian jar dezan (Gobernu Bilera 2019-12-17)\n100.000 euro hezkidetza lantzeko eta genero-indarkeria prebenitzeko proiektuetarako (Gobernu Bilera 2021-5-18)\n1,3 milioi euro ikastetxeko hizkuntza-proiektuak garatzeko (Gobernu Bilera 2021-6-15)\n712.000 euro Irakasleen Etengabeko Prestakuntzarako -Prest_Gara 2016/17- (Gobernu Bilera 2016-03-01)\n100.000 euro hezkidetza lantzeko eta genero-indarkeria prebenitzeko proiektuetarako (Gobernu Bilera 2020-04-29)\n480.000 euro hezkuntza-bikaintasunera zuzendutako prestakuntza-proiektuetarako (Gobernu Bilera 2020-05-05)\n550.000 euro hezkuntza-bikaintasunera zuzendutako prestakuntza-proiektuetarako (Gobernu Bilera 2017-03-28)\n100.000 euro hezkidetza lantzeko eta genero-indarkeria prebenitzeko proiektuetarako (Gobernu Bilera 2019-05-7)


Home / Uncategorized / Ingelera Euskera Broma Liburua 1 (English Basque Joke Book 1)\nIngelera Euskera Broma Liburua 1 (English Basque Joke Book 1)\nThe English Basque Joke Book 1 is currently available from Smashwords and Amazon. Scroll down for more information.\nIngelera Euskera Broma Liburua 1 (English Basque Joke Book 1) quantity\nCategory: Uncategorized Tags: Basque jokes, easy Basque, funny Basque, Ingelera Euskera Broma Liburua, ingelesa audioarekin ikasi, Ingelesa erraza, ingelesa euskara liburu elebidunak, ingelesa ikasi, ingelesa ikasteko liburuak, ingeleseko txisteak, ingelesezko audio liburuak, ingelesezko liburuak, ingelesezko umorea, jokes in Basque, learn Basque, pasadizoak\nIngelera-Euskera Broma Liburua, 100 brometako bilduma bat da. Ingelera errazean dago eta aukera ikaragarri bat da euskaldunontzako beraien ingelera praktikatzeko. Hauetako bromak aurkituko dituzu:\nto warn someone – norbait ohartarazi\nto be fatal – zoritxarrekoa izan\nArazoak izaten badituzu, euskara itzulpena daukazu hurrengo horrian.\nLaurogei urteko gizon batek bere doktorea bisitatu zuen. “Datorren astean ezkonduko naiz Doktore.”\n“Oso ongi”, esan zuen.doktoreak “zenbat urte ditu zure andregaia”?\n“Hemezortzi”,” erantzun zuen gizona.\n“Ene jainkoa”!” zioen doktorea. “Edozein jarduera ohean zoritxarrekoa izan litekeela ohartarazi behar izango nizuke.”\n“Ongi”, gizonak esan zuen. “bera hiltzen bada. hiltzen da”\nAward-etako irabazlea izan den Ilja Bereznickas marrazkilariak marraztutako marrazkiak daude ere.\n“Nire txakurra galdu dut”!\n“Iragarki bat jarri behar izango zenuke egunkarian.”\n“Hori eroa da! Ezin du irakurri ta.”\nGalderak daude zure ingelera maila frogatzeko txisteak erabiliz.\nIngelera Erraza Erdi mailako Ingelera Ingelera Zaila\nIngelera Euskera Broma Liburua audio\nTim Shoesmith artista ingelesak, txiste guztiak grabatu ditu eta Ingelera Euskera Broma Liburua audio bertsioa itunes bitartean lor dezakezu. Honek esan nahi du, txisteak entzun ditzazkezula irakurtzen dituzun bitartean, eta honek lagunduko dizu nola pronuntziatzen diren entzuten. Adibidez:\nIngelera Euskera Broma Liburua erosteko prest? Ze bertsio behar duzu?\nMilaka pertsona audiorik gabeko bertsioa deskargatu dute zein formatu anitzetan dago baina zure tresnarako bertsio egokia aukeratu behar duzu. (Gaizki lortzen baduzu ez zaitez kezkatu, gurekin harremanetan jarri eta bertsio zuzena bidaliko dizugu).\nNahiko zorteduna bazara iPad bat, iPhone bat edo Mac-ordenagailu bat ibooks-ekin izanteko, Ingelera Euskera Broma Liburua goza dezakezu iTunes-eko audio bertsioarekin.\nIpad bat ez baduzu, liburua (audiorik gabe) Smashwords eta Amazon-en ere aurkituko duzu.\nIkaslea edo irakaslea bazara, gurekin harremanetan jarri liburuen klaserako lizentziak prezio bereziekin lortzeko.\nMesedez jar zaitez gurekin harremanetan ez badakizu zihur ze bertsio behar duzun eta pozez lagunduko zaitugu.\nEz ahaztu, atzerriiko hizkuntz bat hobetzen saiatzen zarenean, irakurtzea gauzarik onenetarikoa da – eta txisteak irakurtzea baliteke hoberena izatea.


MUSEOEN EGUNA - Burutu\nErronka Museoen Nazioarteko Egunaren eta Bizkaiko museoen eskaintza bereziaren berri ematea.\nBizkaiko herritarrei Museoen Nazioarteko Egunaren berri emateko erronka proposatu zigun Bizkaikoak. Oraingo honetan helburu bikoitzarekin erantzun dugu; ekimenean parte hartu duten 41 museoetan, online zein formatu presentzialean, Museoen Nazioarteko Eguna ospatzeko erakusketa bakarra, beti ere Covid-19 birusaren pandemiak eragindako edukiera murrizketak kontutan izanda. Ilusioz eta kreatibitate handiarekin komunikazio eta publizitate kanpaina integral indartsua eta ekintza berritzailea arrakastaz garatu eta kudeatu egin dugu.\nIdeia berritzailea Benetan Berezia.\nDIM-en helburuei erantzuten duen kontzeptu sortzailea garatu dugu; erakusketa-guneetan zein ingurune digitalean, herritarrei ondare desberdina helarazi eta erakutsi.\nProposamen kreatiboak publikoak biziko dituen sorpresa ugarien intriga piztea sortzen du, pieza berriekin museoen eskaintza modu ezberdinetan bizi eta ezagutu, scape room-ak, bisita birtualak, eta abar. Eskaintza, gaika antolatuta, sei esperientzia multzoetan batu dugu; Historia, Industria, Artea, Natura, Itsasoa eta Sentimendua. Gauzak horrela, bisitariak, fisikoa zein digitala, ikuspegi globalago batekin eta modu berritzaile batean museoak ezagutzeko aukera izan du.\nhttps://museoeneguna.eus/eu/benetan-berezia/ webguneak modu erraz eta intuitiboan jasotzen du Benetan Berezia eskaintza, espazioen arteko ekitatea, irisgarritasuna eta kultura-edukiaren egitura ona sustatuz. Erabiltzaile-esperientzia lehenetsi dugu, hiru dimentsiotan bisita birtualak edo obra bakoitzak handitzeko aukera eskaintzen duten obretara sartzeko tresnak erabiliz.\nGainera, esperientzia multzoekin museo bakoitzak bere bisitariei emateko inprimatutako euskarri bat garatu dugu. Horrela, Bizkaiko museotako eskaintza globala aurkezten da eta gainontzeko espazioak ezagutzeko gonbidapena luzatzen da. Ibilbide bakoitza osatzearen esperientzia sustatzeko, zigilu gisa, itsasgarri txiki batzuk egin ditugu dagokion museoa bisitatu dela baieztatzeko. Erakusketa digitala bisitatuz gero, zigilu hori ere deskargatzeko aukera eskainiz.\nOnline komunikazioa: marketing digitala eta social media marketing estrategia.\nMarketing digital, branded content eta inbound marketing-eko ekintzak oinarri dituen komunikazio estrategia landu dugu.\nEkimenaren sare sozialetako profil ofizialak ezarri ditugu, Bizkaiko museoekin koordinatutako eta partekatutako eduki-krononograma sortu dugu erakusketaren eguneroko bisitak sustatzeko eta baliabide kulturalen ezagupena egunero indartzeko.\nMuseoen social media komunitateak modu aktiboan parte hartu du.\nIkus-entzunezkoa: originala eta kreatiboa.\nSpot eraginkorra eta zuzena landu dugu. Intriga sortzea eta DIM-aren harira garatutako aparteko jarduerak eta sorpresaz beteriko erakusketaren kontzeptu sortzailea zabaltzea du helburu pieza honek.\nKanpo publizitatea: metroan eta formatu handiko kanpoko kanpainak.\nMetro Bilbaoko muppi interaktiboetara zein Euskalduna Jauregiko formatu handiko pantaila digitaletara egokitu dugu spotaren kreatibitatea, “Benetan Berezia” kanpainaren eragina handitzeko asmoz.\nEmaitza: Museoen Eguna ekimena sendotzea eta komunitatea eta parte hartzea areagotzea.\nKanpainak oihartzun nabarmena izan du, Euskadiko hedabide orokor nagusietan agertuz. Museoetan nabarmen hazi dira bisitariak; fisikoak, sare sozialetako jarraitzaile berriak zein webguneko bisitariak.\nMuseoen Eguna jarduera kolektiboko erreferente bihurtu da Bizkaiko museoetan.\nMuseoen Eguna 2020\nBizkaikoa erakundetik, Museoen Nazioarteko eguna Bizkaiko herritarroi komunikatzeko egitasmoa egin nahi zutela adierazi ziguten. Proiektuari egoera oso berezian aurre egin genion, Covid-19 birusak sortutako pandemiaren erdian, alegia. Sormena eta ilusio handiarekin ekimen berritzailea burutu genuen, komunikazio eta publizitatea lotzen dituen kanpaina integrala garatuz.\nBizkaiko museoentzat erakusketa digital bateratua sortu genuen https://museoeneguna.eus/eu/benetan-berezia/ webgunean.\nBizkaian dauden 34 museoen erakusketa bateratua online bisitatzeko aukera paregabea asmatu genuen. Museo bakoitzak bere fitxa propioa du; honek erakutsitako piezaren berri ematen du, datu artistikoak, historikoak eta kulturalak emanez. Bisitariak modu erosoan, azkar eta zuzenean sar daitezke erakusketara.\n2020 urteko Museoen Nazioarteko Eguna Bizkaian, arrakasta handiko egitasmo ezberdin, parte hartzaile eta original honengatik gogoratuko dugu. Epe tarte horretan webguneak 20.000 bisitaritik gora izan zituen.


OSASUNA BAINO DOMINA HOBERIK EZ DAGO | Eguneko gaiak | GARA Euskal Herriko egunkaria\nOSASUNA BAINO DOMINA HOBERIK EZ DAGO\nHilabeteak eta, hainbat kasutan, urteak eman dituzte mundu osoko milaka kirolarik Tokioko Jokoak prestatzen. Halere, Nazioarteko Olinpiar Batzordeak erabakitako atzerapena txalotu egin dute, osasuna eta atleten aukera berdintasuna bermatzen baititu.\nAurtengo uztailaren 22a. Zenbat egutegitan ez zen egongo gorriz markaturtik data hori, Tokioko Olinpiar Jokoak (historiako 23. edizioa) egun horretan hasiko zirela jakin zenetik. Hilabeteak eta, hainbat kasutan, urteak eman dituzte milaka pertsonak antolakuntza lanetan, ametsetako bidaia planifikatzen eta, batez ere, kirolari gehienek bizitzan duten helburu handiena prestatzen. Horren guztiaren gainetik pasatu da koronabirusaren pandemia eta beste urtebete itxaron beharko du Japoniako hiriburuak su olinpikoa hartzeko, Nazioarteko Olinpiar Batzordeak hitzordua atzeratzea erabaki ondoren. Hainbat arlotan eragina izango du erabakiak, baina aho batez txalotua izan da. Izan ere, federazio eta atleta askok, gehienek seguruenik, azken asteotan plazaratutako eskaerei erantzun besterik ez du egin NOBk. Jokoetarako txartela duten edo bidean dauden hainbat kirolarirekin hitz egin du GARAk eta adostasuna erabatekoa da. Hitzordua atzeratzea da osasuna eta atleten aukera berdintasuna bermatzeko neurri egokiena.\nEskubaloi jokalari iruindarrak ez dauka inolako zalantzarik. «Oso pozik nago atzerapenarekin. Alde batetik, osasuna garrantzitsuena delako, kaleko jendearena, zaleena eta kirolari eta teknikoena. Eta atzerapenak denbora ematen digu egoera hobetzeko. Eta, bestetik, kirolariok antzeko aukerak izango ditugulako gure prestakuntzan lan egiteko. Azkenean egoera oso desberdinak daude».\nAtzerapenak hainbat buruhauste ekarriko duela onartzen du Penak. Hain zuzen, martxoan bertan egin beharreko olinpiada aurrekoa ere bertan behera geratu zen. «Egutegia hitzorduz beteta dago, lehiaketa asko dago diziplina guztietan baina moldatu beharko gara». Kirolari beteranoenak ere gogoan ditut –gaineratu du– , seguruenik asko egongo direlako Jokoetan parte hartu eta gero erretiroa hartzeko asmoa zutenak. Eurengan pentsatzen, gustatuko litzaidake larregi ez atzeratzea. Baina betiere kontuan hartuta garrantzitsuena osasuna dela».\nAtzerapena «erabakirik onena da», zumaiarraren ustetan ere. «Batez ere, une honetan ezin delako bidaiatu edo etxetik kanpo egon osasun baldintza minimo batzuk ziurtatuz. Baita ere kirolari guztiek ez ditugulako baldintza berdinak lan egiteko», adierazi du.\nKirol batzuetan, gainera, desberdintasun horien eragina handiagoa da. Piraguismoan, adibidez. «Herrialde batzuetan ez daude konfinatuta. Beste batzuetan bai, baina kirolariek entrenatzeko baimena daukate; Italian, adibidez. Guk, berriz, ez daukagu aukera hori eta etxean lan egin dezakegun arren, ura falta zaigu. Eta ur kiroletan konexio hori oso garrantzitsua da, ezinbestekoa».\nPrestakuntza nolabait aldatu beharko badu ere, Peñak ez du uste inolako kalterik egingo diola atzerapenak. Ezta mentalki ere, Riotik bueltatu zenetik bere helburu nagusia Tokion lehiatzea izan den arren. «Lau urte ematen dituzu Jokoetan pentsatzen. Seguruenik orain dela bi hilabete 2021era arte itxaron beharko genuela esanez gero, kolpe latza izango zatekeen. Baina azken asteotan pasa dena pasatuta, egungo egoera ikusita..., nahiago dut, pozik nago. Urtebete gehiago edukiko dugu prestatzeko eta gogo gehiagoz joango gara».\nEz da festetarako unea\n«Baiezkoa edo ezezkoa, baina erabaki bat hartu behar zen, jendea ezin delako azken unera arte zain egon bidaiatuko duen jakiteko, zer baldintzatan...», uste du txirrindulariak. Azkenean hartutako erabakia «egokiena da. Zaila egiten zaigu kirolarioi, lau urtean zain egon garelako, baina mundua nola dagoen ikusi besterik ez dago. Zenbat gaixo, zenbat hildako... Ez da inolako festarik egiteko unea».\nArgi dago atzerapenak egutegiak irauliko dituela, «baina aurretik ere nahiko hankaz gora daude. Une honetan ez dago ez entrenatzeko aukerarik, ezta lasterketarik ere. Ez dakigu denboraldia noiz berrasiko den, noiz amaituko den... Horrela etorri da eta moldatu beharko gara. Azkenean aurtengo planifikazioa datorren urtera pasatuko dugu».\nHiru arrazoi nagusi\n«Hiru arrazoi nagusirengatik, erabaki zuzena» dela uste du. «Kirol maila hutsari begira, kirolariok ezin badugu ondo entrenatu, ez dugu gure mailarik onena emango eta, beraz, ikuskizuna motelagoa izango da. Bestetik, entrenatzeko ditugun baldintza desberdinek aukera berdintasuna eragozten dute. Eta azkenik, eta batez ere, ezin da pertsonen osasuna arriskuan jarri, kirolariena, zein langileena, zein ikusleena».\nTokion egotea azken urteetako helburu ukaezina izan bada ere, xabalina jaurtitzaileak atzerapenaren alde positiboari besterik ez dio erreparatu nahi. «Gure planifikazioa urtekoa izaten da, urte bakoitzean dagoen txapelketara zuzenduta. Datorren urtean aurtengoa errepikatuko dugu eta hobetzeko, molestia fisiko guztiak kentzeko eta lan gehiago egiteko denbora gehiago edukiko dudala pentsatzea nahiago dut».\nTxapeldun olinpikoak ez du «atzerapenaren erabakia epaituko» baina argi dauka «oso konplikatua zela aurten egitea, mundua zer egoeratan dagoen ikusita».\nOrain «galdera asko daude airean» eta hori da Chourraut larritzen duena une honetan. «Ez dakigu Federazioak zer esango duen plaza olinpikoei buruz, mantenduko diren edo selekzio proba berriak egin beharko ditugun, nazioarteko federazioak kuotak berriro banatuko dituen... Galdera asko dago». Baita «reseteatzeko» beharra ere. «Ziklo olinpikoak gogorrak dira eta orain lau urtekoa bost urtera pasatu behar dugu», lanari eta planifikazioari nola eragin diezaiokeen kontuan hartuta. Edozein kasutan, Chorrautek «gizakiok egoera desberdinetara moldatzeko daukagun gaitasuna» azpimarratu du, eta «aukera bezala ere har» daitekeela uste du: «Orain deskantsatu, pilak kargatu eta datorren urtean topera».